cyanic-selkie/wikianc huggingface dataset:
ഡയറക്ടർ ജനറൽ ഓഫ് പോലീസ്
സംഗ്രഹം
കൂടാതെ ഡിജിപി റാങ്കിലുള്ള ഉദ്യോഗസ്ഥരെ, സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ ഡയറക്ടർ (സിബിഐ), സർദാർ വല്ലഭഭായ് പട്ടേൽ ദേശീയ പോലീസ് അക്കാദമി ഡയറക്ടർ, കേന്ദ്ര റിസർവ് പോലീസ് സേന ഡയറക്ടർ ജനറൽ (സി.ആർ.പി.എഫ്), മറ്റു കേന്ദ്ര സായുധ പോലീസ് സേനകളുടെ ഡയറക്ടർ ജനറൽ എന്നീ തസ്തികകളിലും മറ്റു  കേന്ദ്ര സർക്കാർ സംഘടനകളിലും അതുപോലെ സ്ഥാപനങ്ങളിലും മേധാവിയായും കേന്ദ്ര ഡെപ്യൂട്ടേഷനിൽ നിയമിക്കുന്നു.
ശമ്പളത്തിൻ്റെ കാര്യത്തിൽ സംസ്ഥാന പോലീസ് മേധാവി ആയ ഡിജിപി റാങ്കിലുള്ള ഉദ്യോഗസ്ഥൻ ആണ് മുൻപിൽ, അവർക്ക് മറ്റു ആനുകൂല്യങ്ങൾ കൂടാതെ 225000 അടിസ്ഥാന മാസ ശമ്പളവും ലഭിക്കുന്നു. ഡിജിപി റാങ്കിലുള്ള മറ്റു ഉദ്യോഗസ്ഥർക്ക് 205400–224100 എന്ന ശമ്പള സൂചികയിൽ (Pay Level) അടിസ്ഥാന ശമ്പളം (Basic Pay) ലഭിക്കുന്നു. ഡയറക്‌ടർ ജനറൽ ഓഫ് പോലീസ് അല്ലെങ്കിൽ ഡിജിപിയുടെ ചിഹ്നം കുറുകെയുള്ള വാളിന്റെയും ലാത്തിയുടെയും മേൽ ദേശീയ ചിഹ്നവുമാണ്. ഡിജിപിയുടെയും സ്പെഷ്യൽ ഡിജിപിയുടെയും അഡീഷണൽ ഡിജിപിയുടെയും (എ.ഡി.ജി.പി.) യൂണിഫോമും ചിഹ്നവും ഒന്നുതന്നെയാണ്. ഡിജിപി റാങ്കിലുള്ള ഉദ്യോഗസ്ഥർ എഡിജിപിമാർക്കും ഐജിമാർക്കും സമാനമായി അവരുടെ ഷർട്ടിന്റെ കോളറിൽ നീല നിറത്തിലുള്ള പശ്ചാത്തലത്തിൽ ഓക്ക് മരത്തിൻറെ ഇലയുടെ മാതൃകയിൽ തുന്നിയ പാച്ചും ധരിക്കുന്നു.
സംസ്ഥാന പോലീസ് മേധാവി
കേരള പോലീസിൻറെ തലവനെയാണ് സംസ്ഥാന പോലീസ് മേധാവി എന്നു പറയുന്നത്. സംസ്ഥാന പോലീസ് സേനയുടെ തലവനാണ് സംസ്ഥാന പോലീസ് മേധാവി. സംസ്ഥാനത്തെ ഏറ്റവും മുതിർന്ന ഇന്ത്യൻ പോലീസ് സർവ്വീസ് (ഐപിഎസ്) ഉദ്യോഗസ്ഥനായ അദ്ദേഹം പോലീസ് ഡയറക്ടർ ജനറൽ (ഡിജിപി) റാങ്കിലുള്ള ആളാണ്. സംസ്ഥാന പോലീസ് മേധാവിയെ എല്ലാ ഭരണപരവും പ്രവർത്തനപരവുമായ കാര്യങ്ങൾക്കും പോലീസ് വകുപ്പിന്റെ തലവനായി നിയമിച്ചിരിക്കുന്നു.
സംസ്ഥാന പോലീസ് മേധാവി അഥവാ ക്രമസമാധാന ചുമതലയുള്ള ഡിജിപിയെ തീരുമാനിക്കുന്നത് മന്ത്രിസഭയാണ്. സംസ്ഥാനത്തെ ഡിജിപി റാങ്കിലുള്ള മുതിർന്ന പോലീസ് ഉദ്യോഗസ്ഥരുടെ പട്ടിക സംസ്ഥാന സർക്കാർ യൂണിയൻ പബ്ലിക് സർവീസ് കമ്മീഷന് (യു.പി.എസ്.സി) അയക്കും. അതിൽ നിന്ന് മൂന്നുപേരെ യൂണിയൻ പബ്ലിക് സർവീസ് കമ്മീഷൻ സംസ്ഥാന സർക്കാറിന് നിർദ്ദേശിക്കും. സംസ്ഥാന സർക്കാർ അതിൽ നിന്ന് ഒരാളെ സംസ്ഥാന പോലീസ് മേധാവിയായി നിയമിക്കും. സംസ്ഥാന പോലീസ് മേധാവിയുടെ കാലാവധി കുറഞ്ഞത് രണ്ടു വർഷമാണ്.
സംസ്ഥാന സർക്കാറിന് കീഴിൽ
ഡിജിപി റാങ്കിലുള്ള ഐപിഎസ് ഉദ്യോഗസ്ഥരെ താഴെയുള്ള തസ്തികകളിൽ നിയമിക്കുന്നു.
കേന്ദ്രസർക്കാരിന് കീഴിൽ
കേന്ദ്രസർക്കാറിന് കീഴിൽ ഡിജിപി റാങ്കിലുള്ള ഇന്ത്യൻ പോലീസ് സർവീസ് ഉദ്യോഗസ്ഥരുടെ പ്രധാന നിയമനങ്ങൾ താഴെ കൊടുത്തിരിക്കുന്നു.
കോശാത്മഹത്യ
ലഘുചിത്രം| കോശത്തിന്റെ ന്യൂക്ലിയസ് ചുരുങ്ങാൻ തുടങ്ങുമ്പോഴാണ് കോശആത്മഹത്യ ആരംഭിക്കുന്നത്. ന്യൂക്ലിയസ് ചുരുങ്ങിയതിനുശേഷം കോശസ്തരം പല കഷ്ണങ്ങളായി മാറി വിവിധ കോശാങ്കങ്ങളെ ആവരണം ചെയ്യുകയും ചെയ്യുന്നു. അതിനു ശേഷം ഈ കോശാങ്കങ്ങൾ പരസ്പരം അകന്നുപോകുകയും ചെയ്യുന്നു. ബഹുകോശ ജീവികളിൽ സംഭവിക്കുന്ന പൂർവ്വനിശ്ചിതകോശമരണത്തിന്റെ (Programmed Cell Death) ഒരു രൂപമാണ് അപ്പോപ്‌ടോസിസ് ("വീഴുക" എന്നർഥമുള്ള പുരാതന ഗ്രീക്ക്  വാക്കായ ἀπόπτωσις, apóptōsis ൽ നിന്നും). ജൈവരാസപ്രവർത്തനങ്ങൾ കോശങ്ങളുടെ സ്വഭാവഗുണങ്ങളിലെ മാറ്റങ്ങളിലേക്കും (ബാഹ്യഘടന) മരണത്തിലേക്കും നയിക്കുന്നു. ഈ മാറ്റങ്ങളിൽ ബ്ലെബിംഗ്, പ്ലാസ്മോളിസിസ് കോശമർമ്മവിഘടനം (nuclear fragmentation), ക്രോമാറ്റിന്റെ സാന്ദ്രീകരണം (chromatin condensation), ക്രോമസോം ഡിഎൻ‌എയുടെ അപചയം, സന്ദേശവാഹക ആർ.എൻ.ഏയുടെ അപക്ഷയം (mRNA decay) എന്നിവ ഉൾപ്പെടുന്നു. ഒരു മുതിർന്ന മനുഷ്യന് അപ്പോപ്‌ടോസിസ് മൂലം ഓരോ ദിവസവും ശരാശരി 50 മുതൽ 70 ബില്ല്യൺ വരെ കോശങ്ങൾ നഷ്ടപ്പെടുന്നു. 8 നും 14 നും ഇടയിൽ പ്രായമുള്ള ഒരു കുട്ടിക്ക്, പ്രതിദിനം ഏകദേശം 20-30 ബില്ല്യൺ കോശങ്ങളാണ് ഇങ്ങനെ മരിക്കുന്നത്.
കോശത്തിനു സംഭവിക്കുന്ന തീവ്രമായ പരിക്കു മൂലമുണ്ടാകുന്നതും മുറിവു മൂലമുണ്ടാകുന്ന കോശമരണത്തിന്റെ ഒരു വകഭേദവുമായ നെക്രോസിസിസിൽ നിന്നും വിപരീതമായി, ഒരു ജീവിയുടെ ജീവിതചക്രത്തെ സഹായിക്കുന്ന കോശാത്മഹത്യ വളരെ ക്രമീകരിക്കപ്പെട്ടതും നിയന്ത്രിതവുമായ ഒരു  പ്രക്രിയയാണ്. ഉദാഹരണത്തിന്, വളർന്നുകൊണ്ടിരിക്കുന്ന മനുഷ്യ ഭ്രൂണത്തിൽ കൈവിരലുകളും കാൽവിരലുകളും വേർതിരിയുന്നത് വിരലുകൾക്കിടയിലുള്ള കോശങ്ങൾ കോശാത്മഹത്യയ്ക്ക് വിധേയമാകുന്നതിനാലാണ്. നെക്രോസിസിൽ നിന്ന് വ്യത്യസ്തമായി, കോശാത്മഹത്യയിലൂടെ ഉണ്ടാകുന്ന കോശാംശങ്ങളായ അപ്പോപ്‌ടോട്ടിക് ബോഡികൾക്ക് ഫാഗോസൈറ്റിക് കോശങ്ങളായി പ്രവർത്തിക്കാനും അങ്ങനെ കോശാത്മഹത്യയുടെ സമയത്ത് കോശത്തിൽ അടങ്ങിയിരിക്കുന്ന ഘടകങ്ങൾ ഒഴുകി ചുറ്റുമുള്ള കോശങ്ങളിലേക്ക് വ്യാപിച്ച് അവയ്ക്ക് നാശമുണ്ടാകുന്നതിനു മുമ്പു തന്നെ അവയെ വിഴുങ്ങി നീക്കംചെയ്യാനുള്ള കഴിവുമുണ്ട്.
വളരെയധികം ക്രമീകരിക്കപ്പെട്ട ഒരു പ്രക്രിയയായതിനാൽ കോശാത്മഹത്യ ഒരിക്കൽ ആരംഭിച്ചുകഴിഞ്ഞാൽ ഇടയ്ക്കു വെച്ചു നിർത്താൻ സാധ്യമല്ല. രണ്ട് പ്രക്രിയകളിൽ ഏതെങ്കിലും ഒന്നിലൂടെയാണ് കോശാത്മഹത്യ ആരംഭിക്കുന്നത്. ആന്തരികപാത (intrinsic pathway) ബാഹ്യപാത (extrinsic pathway) എന്നിവയാണവ. ആന്തരിക പാതയിൽ കോശം ബാഹ്യസമ്മർദങ്ങൾ അനുഭവിക്കുന്നതിനാൽ സ്വയം മരണപ്പെടുന്നു. എന്നാൽ ബാഹ്യപാതയിൽ കോശം സ്വയം മരണപ്പെടുന്നത് മറ്റു കോശങ്ങളിൽ നിന്നുള്ള സന്ദേശങ്ങൾ ലഭിക്കുന്നതിനാലാണ്. എന്നാൽ ദുർബലമായ ബാഹ്യസന്ദേശങ്ങളും കോശാത്മഹത്യയുടെ ആന്തരികപാതയെ സജീവമാക്കിയേക്കാം. രണ്ട് പ്രക്രിയകളിലും കോശാത്മഹത്യയ്ക്കു കാരണമാകുന്നത് കാസ്പേസ് എന്ന പ്രോട്ടിയേസിന്റെ പ്രവർത്തനമാണ്. പ്രോട്ടിയേസ് എന്നാൽ മാംസ്യങ്ങളെ     വിഘടിപ്പിക്കാൻ കഴിവുള്ള രാസാഗ്നി യാണ്. രണ്ട് പാതകളും ഇനീഷ്യേറ്റർ കാസ്‌പെയ്‌സുകളെയാണ് ആദ്യം ഉത്തേജിപ്പിക്കുന്നത്. അവ എക്‌സിക്യൂഷണർ കാസ്‌പെയ്‌സുകളെ ഉത്തേജിപ്പിക്കുകയും തുടർന്ന് എക്‌സിക്യൂഷണർ കാസ്‌പെയ്‌സുകൾ പ്രോട്ടീനുകളെ വിവേചനരഹിതമായി വിഘടിപ്പിച്ച് കോശത്തെ കൊല്ലുകയും ചെയ്യുന്നു.
ഒരു ജൈവപ്രതിഭാസമെന്നതിനപ്പുറം, അപൂർണ്ണമായ കോശാത്മഹത്യാപ്രവർത്തനങ്ങൾ പലവിധ രോഗങ്ങളുടെ ഭാഗമായും സംഭവിക്കാറുണ്ട്. അമിതമായ കോശാത്മഹത്യ ശോഷണത്തിനു കാരണമാകാം. അതേസമയം അപര്യാപ്തമായ അളവിൽ സംഭവിക്കുന്ന കോശാത്മഹത്യ അനിയന്ത്രിതമായ കോശവർധനവു മൂലമുണ്ടാകുന്ന കാൻസർ പോലെയുള്ള അസുഖങ്ങൾക്ക് കാരണമാകാം. ഫാസ് റിസപ്റ്ററുകൾ കാസ്‌പെയ്‌സുകൾ പോലെയുള്ള ചില ഘടകങ്ങൾ കോശാത്മഹത്യയെ പ്രോത്സാഹിപ്പിക്കുന്നു, അതേസമയം Bcl-2 കുടുംബത്തിലെ അംഗങ്ങളായ ചില മാംസ്യങ്ങൾ കോശാത്മഹത്യയെ തടയുകയും ചെയ്യുന്നു.
കോശത്തിന്റെ മരണത്തിലേക്ക് നയിക്കുന്ന പ്രോട്ടിയോലൈറ്റിക് കാസ്പേസ് കാസ്കേഡ്
പല പ്രക്രിയകളും സന്ദേശങ്ങളും കോശാത്മഹത്യയിലേക്ക് നയിക്കുന്നുമെങ്കിലും ഇവയെല്ലാം ഒന്നു ചേർന്ന് ഒരൊറ്റ പ്രക്രിയയായി പ്രവർത്തിച്ചാണ് കോശത്തിന്റെ മരണത്തിന് കാരണമാകുന്നത്. കോശത്തിന് സന്ദേശം കിട്ടിക്കഴിഞ്ഞാൽ ഉത്തേജിപ്പിക്കപ്പെട്ട കാസ്പേസുകൾ (മാംസ്യത്തെ വിഘടിപ്പിക്കുന്ന രാസാഗ്നി) കോശാംഗങ്ങളെ വിഘടിപ്പിക്കാൻ ആരംഭിക്കുന്നു. കോശാംഗങ്ങളുടെ നശീകരണത്തോടൊപ്പം ഇതുവരെ പൂർണ്ണമായും മനസ്സിലാക്കാൻ സാധിച്ചിട്ടില്ലാത്ത ഒരു പ്രക്രിയയിലൂടെ സന്ദേശവാഹക ആർ.എൻ.ഏ യുടെ വിഘടനം വേഗത്തിൽ നടക്കുന്നു. കോശാത്മഹത്യയുടെ ആദ്യ ഘട്ടങ്ങളിൽത്തന്നെ സന്ദേശവാഹക ആർ.എൻ.ഏയുടെ വിഘടനം ആരംഭിക്കും.
കോശാത്മഹത്യയ്ക്കു വിധേയമാകുന്ന ഒരു കോശത്തിന്റെ ബാഹ്യസ്വഭാവസവിശേഷതകളിൽ മാറ്റങ്ങൾ സംഭവിക്കുന്നു. ഇങ്ങനെയുണ്ടാകുന്ന മാറ്റങ്ങൾ ഇവയാണ്:
കോശാത്മഹത്യ വേഗത്തിൽ പുരോഗമിക്കുന്നതിനാലും അതിന്റെ ഉൽപ്പന്നങ്ങൾ വേഗത്തിൽ നീക്കംചെയ്യപ്പെടുന്നതിനാലും സാധാരണ ഹിസ്റ്റോളജി സെക്ഷനുകളിൽ തിരിച്ചറിയാനോ ദൃശ്യവൽക്കരിക്കാനോ ബുദ്ധിമുട്ടാണ്. കാറ്യോറെക്സിസിന്റെ സമയത്ത് എന്റോന്യൂക്ലിയേസിന്റെ പ്രവർത്തനം സജീവമാകുന്നതിന്റെ ഫലമായി നിശ്ചിത അകലത്തിൽ ചെറിയ ഡി.എൻ.എ കഷ്ണങ്ങളാണ് ഉണ്ടാകുന്നത്. ഇവ ഇലക്ട്രോഫോറെസിസിനുശേഷം അഗർ ജെല്ലിൽ ഒരു "ഏണിയുടെ രൂപത്തിലാണ്" കാണപ്പെടുന്നത്. ഇസ്കീമിയ അല്ലെങ്കിൽ വിഷപദാർത്ഥം മൂലമുള്ള കോശമരണം എന്നിവയിൽ നിന്നും കോശമരണത്തെ വേർതിരിച്ചറിയാൻ ഏണിയുടെ രൂപത്തിൽ ഡി.എൻ.എ ക്രമീകരിക്കുന്നുണ്ടോ എന്നു പരിശോധിച്ചാൽ മതി.
ആൻഡമാൻ ആൻഡ് നിക്കോബാർ ഐലൻ്റ്സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
ഇന്ത്യയിലെ കേന്ദ്രഭരണ പ്രദേശമായ ആൻഡമാൻ ആൻഡ് നിക്കോബാർ ദ്വീപ് സമൂഹത്തിലെ പോർട്ട് ബ്ലെയറിലെ ഒരു മെഡിക്കൽ സ്കൂളാണ് ആൻഡമാൻ ആൻഡ് നിക്കോബാർ ഐലൻ്റ്സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, പോർട്ട് ബ്ലയർ. 100% ആൻഡമാൻ & നിക്കോബാർ ഗവ. അഡ്മിനിസ്ട്രേഷന് കീഴിൽ ആൻഡമാൻ & നിക്കോബാർ മെഡിക്കൽ എഡ്യൂക്കേഷൻ ആൻഡ് റിസർച്ച് സൊസൈറ്റി (ANIMERS) സ്ഥാപിച്ച കോളേജ് ആണ് ഇത്. 'നിലവിലുള്ള ജില്ലാ/റഫറൽ ആശുപത്രികളോട് അനുബന്ധിച്ച് പുതിയ (58 കോളേജുകൾ) മെഡിക്കൽ കോളേജുകൾ സ്ഥാപിക്കുന്നതിനുള്ള' കേന്ദ്രാവിഷ്കൃത പദ്ധതിക്ക് കീഴിലാണ് മെഡിക്കൽ സ്കൂൾ സ്ഥാപിച്ചത്.
ഒരു വർഷത്തിൽ താഴെയുള്ള റെക്കോർഡ് സമയത്താണ് കോളേജ് സ്ഥാപിക്കപ്പെട്ടത്
സ്ഥാനം
പോർട്ട് ബ്ലയറിൽ നാഷണൽ മെമ്മോറിയൽ സെല്ലുലാർ ജയിൽ കോംപ്ലക്‌സിന് അടുത്തായി അറ്റ്ലാന്റ പോയിന്റിലാണ് ഇത് സ്ഥിതിചെയ്യുന്നത്. കോളേജിന്റെ സ്ഥിരമായ സ്ഥാനമായ കോർബിൻസ് കോവ്, സൗത്ത് പോയിന്റ്, പോർട്ട് ബ്ലെയർ, സൗത്ത് ആൻഡമാനിൽ പുതിയ അടിസ്ഥാന സൗകര്യങ്ങൾ നിർമ്മിച്ചു വരുന്നു.
ടീച്ചിംഗ് ഹോസ്പിറ്റൽ
ജിബി പന്ത് ഹോസ്പിറ്റൽ മുഴുവൻ ആൻഡമാൻ നിക്കോബാർ ദ്വീപുകൾക്കും ഒരു റഫറൽ ആശുപത്രിയായി പ്രവർത്തിക്കുന്നു. ഇവി മിക്കവാറും എല്ലാ ജനറൽ സ്പെഷ്യാലിറ്റികളും ഉണ്ട്. പുതിയ ഒപിഡി ബ്ലോക്കിൽ ഔട്ട്‌പേഷ്യന്റ് വിഭാഗം, റിസപ്ഷൻ/സെൻട്രൽ രജിസ്‌ട്രേഷൻ, ഡയഗ്നോസ്റ്റിക് ലബോറട്ടറികൾ, ബ്ലഡ് ബാങ്ക്, ഓഡിറ്റോറിയം/ലക്ചർ ഹാൾ എന്നിവയുണ്ട്. വരുമാനം, ഇൻഷുറൻസ് നില, വംശം, ലിംഗഭേദം, ഉത്ഭവ രാജ്യം എന്നിവ പരിഗണിക്കാതെ ആശുപത്രി നൽകുന്ന സേവനങ്ങൾ 100% സൗജന്യമാണ്.
പ്രവേശനം
ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി (എം‌ബി‌ബി‌എസ്) വിദ്യാർത്ഥികളുടെ ബിരുദ പ്രോഗ്രാമിനായി കോളേജ് പ്രതിവർഷം 100 വിദ്യാർത്ഥികളെ പ്രവേശിപ്പിക്കുന്നു. നാഷണൽ എലിജിബിലിറ്റി ആൻഡ് എൻട്രൻസ് ടെസ്റ്റിലെ (നീറ്റ്) പ്രകടനത്തിന്റെ അടിസ്ഥാനത്തിലാണ് ഉദ്യോഗാർത്ഥികളെ തിരഞ്ഞെടുക്കുന്നത്. ലഭ്യമായ ബിരുദ തസ്തികകളിൽ 75% ആൻഡമാൻ & നിക്കോബാർ ദ്വീപുകളിലെ വിദ്യാർത്ഥികൾക്കും 10% എൻആർഐകൾക്കും 15% അഖിലേന്ത്യാ ക്വാട്ടയ്ക്കും സംവരണം ചെയ്തിരിക്കുന്നു.
അവലംബം
വർഗ്ഗം:Coordinates on Wikidata വർഗ്ഗം:ആൻഡമാൻ ആൻഡ് നിക്കോബാറിലെ മെഡിക്കൽ കോളേജുകൾ
കൊയ്യം
കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിലുള്ള ചെങ്ങളായി പഞ്ചായത്തിലെ  ഒരു ഗ്രാമമാണ് കൊയ്യം.
പ്രധാന സ്ഥാപനങ്ങൾ
1.കൊയ്യം എ.എൽ.പി സ്കൂൾ.കൊയ്യം.
2.‍കൊയ്യം ഗവ. ഹെെസ്കൂൾ, പെരുന്തലേരി.
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
വിയർപ്പിന്റെ വില
അഭിനേതാക്കൾ
സത്യൻ തിക്കുറിശ്ശി സുകുമാരൻ നായർ ഒ. മാധവൻ മുതുകുളം രാഘവൻ പിള്ള അടൂർ ഭാസി ബഹദൂർ കെടാമംഗലം സദാനന്ദൻ രാഗിണി ആറന്മുള പൊന്നമ്മ കെ. മുരളീധരൻ
പിന്നണിഗായകർ
കെ.ജെ. യേശുദാസ് പി. ലീല പി.ബി. ശ്രീനിവാസൻ രേണുക വി. ദക്ഷിണാമൂർത്തി വിനോദിനി
അവലംബം
വർഗ്ഗം:1962-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
പാലാട്ട് കുഞ്ഞിക്കോയ
കേരളത്തിൽ നിന്നുള്ള ഒരു രാജ്യസഭാംഗമായിരുന്ന ഒരു രാഷ്ട്രീയപ്രവർത്തകനായിരുന്നു പാലാട്ട് കുഞ്ഞിക്കോയ. 1962 മുതൽ 1968 വരെയുള്ള കാലാവധിയിൽ രാജ്യസഭയിൽ അംഗമായിരുന്നു അദ്ദേഹം. ഇന്ത്യൻ നാഷണൽ കോൺഗ്രസ് നേതാവായിരുന്ന പാലാട്ട് കുഞ്ഞിക്കോയ 1957-ലെ പാർലമെന്റ് തെരഞ്ഞെടുപ്പിൽ മഞ്ചേരി മണ്ഡലത്തിൽ മത്സരിച്ചെങ്കിലും മുസ്‌ലിം ലീഗിന്റെ സ്വതന്ത്ര സ്ഥാനാർത്ഥിയായിരുന്ന പോക്കർ സാഹിബിനോട് പരാജയപ്പെടുകയായിരുന്നു.
നഖോൺ സി തമ്മാരാത്
നഖോൺ സി തമ്മാരാത്, തെക്കൻ തായ്ലാന്റിലെ നഖോൺ സി തമ്മാരാത് ജില്ലയുടേയും അതുപോലെതന്നെ നഖോൺ സി തമ്മാരാത് പ്രവിശ്യയുടേയും തലസ്ഥാനമാണ്. ഇത് ബാങ്കോക്കിന് 610 കിലോമീറ്റർ (380 മൈൽ) തെക്കുബാഗത്തായി മലയൻ ഉപദ്വീപിന്റെ കിഴക്കൻ തീരപ്രദേശത്താണ് സ്ഥിതിചെയ്യുന്നത്. ഈ നഗരത്തിന്റെ ചരിത്രത്തിൽ ഏറിയകൂറും ഇത് തെക്കൻ തായ്ലാന്റിന്റെ ഭരണകേന്ദ്രമായിരുന്നു. യഥാർത്ഥത്തിൽ ഒരു തീരദേശ നഗരമായ ഇതിന്റെ കടൽത്തീരം എക്കൽ അടിയുന്നതിന്റെ ഫലമായി നഗരത്തിൽനിന്നു വിദൂരത്തിലാണ്. പഴയനഗരത്തിന് തെക്കുവശത്തായാണ് ആധുനിക നഗരകേന്ദ്രം നിലകൊള്ളുന്നത്. 2005 ലെ കണക്കുകൾ പ്രകാരമുള്ള ഈ നഗരത്തിലെ ആകെ ജനസംഖ്യ 105,417 ആയിരുന്നു.
ചരിത്രം
തായ്ലൻഡിലെ ഏറ്റവും പുരാതനമായ നഗരങ്ങളിൽ ഒന്നാണിത്. മുമ്പ് ലിഗോർ രാജ്യത്തിലുൾപ്പെട്ടിരുന്ന ഇവിടെ ചരിത്രപ്രാധാന്യമുള്ള നിരവധി കെട്ടിടങ്ങളും പുരാതന അവശിഷ്ടങ്ങളും സ്ഥിതിചെയ്യുന്നുണ്ട്.
ശ്രീവിജയ രാജാവ്  775-ൽ " മലയൻ ഉപദ്വീപിലെ ലിഗോറിൽ ഒരു സുരക്ഷിതമായ നിലപാടുതറ സ്ഥാപിക്കുകയും ബുദ്ധദേവനു സമർപ്പിച്ച ഒരു സാങ്ച്വറി,ബോധിസത്വന്മാരായ പദ്മപാനി, വജ്രപാനി തുടങ്ങിയവർക്കുള്ള ക്ഷേത്രങ്ങൾ ഉൾപ്പെടെ നിരവധി എടുപ്പുകളും മറ്റും ഇവിടെ പണിതുയർത്തിയിരുന്നു.
1767 ൽ സയാമീസ് തലസ്ഥാനമായ അയൂത്തായയുടെ പതനത്തിനു ശേഷം ഇതു സ്വാതന്ത്ര്യം വീണ്ടെടുത്തുവെങ്കിലും ബാങ്കോക്കിൽ അധികാരകേന്ദ്രം സ്ഥാപിതമായതിനെത്തുടർന്ന് അവിടെ വീണ്ടും കൂറു പുലർത്തി. പതിനേഴാം നൂറ്റാണ്ടിൽ ബ്രിട്ടീഷ്, പോർച്ചുഗീസ്, ഡച്ച് വ്യാപാരികൾ അവിടെ ഫാക്ടറികൾ സ്ഥാപിക്കുകയും വൻതോതിൽ വ്യാപാരം നടത്തുകയും ചെയ്തു. രാജവംശത്തിന്റെ ഉറവിടത്തേക്കുറിച്ചുള്ള പൂർണ്ണമായ അറിവുകൾ ലഭ്യമല്ല. മിക്ക ചരിത്രകാരന്മാരും ചൈനീസ് രേഖകളുടെ അടിസ്ഥാനത്തിൽ താംബ്രലിംഗ രാജവംശത്തെ നഖോൺ സി തമ്മാറാത്തിന്റെ മുൻഗാമിയായി കണക്കാക്കുന്നു.
താങ് രാജവംശത്തിന്റെ കാലംമുതൽ ആദ്യകാല മിംഗ് രാജവംശകാലം വരെയുള്ള ചൈനീസ് നഗരപുരാവൃത്തങ്ങളിൽ പോളിങ് എന്നൊരു രാജ്യത്തെക്കുറിച്ചു പരാമർശിക്കുന്നുണ്ട്. പല പണ്ഡിതന്മാരും പോളിങിനെ, ഇന്നത്തെ തെക്കൻ തായ്ലാന്റ് അല്ലെങ്കിൽ മലയൻ ഉപദ്വീപിന്റെ മദ്ധ്യഭാഗത്തുണ്ടായിരുന്ന സാൻഫോക്കിയുടെ അംഗരാജ്യങ്ങളിൽ ഒന്നായ (ശ്രീവിജയക്കുള്ള തുല്യമായ ചൈനീസ്) മാലിങ്/ ദാൻമാലിങ് ആയി തിരിച്ചറിഞ്ഞിട്ടുണ്ട്.
ഇന്ത്യൻ സ്രോതസ്സുകളിൽ പ്രത്യക്ഷപ്പെടുന്ന താംബ്രലിംഗരാതിനെ (താംബ്രലംഗാ സംസ്ഥാനം) പോളിങുമായി തുല്യതപ്പെടുത്താം. പന്ത്രണ്ടാം നൂറ്റാണ്ടിന്റെ അവസാനത്തോടെ ശ്രീവിജയ രാജവംശത്തിൽനിന്നു താംബ്രലിംഗ സ്വതന്ത്രമായി. പതിമൂന്നാം നൂറ്റാണ്ട് മുതൽ പതിനാലാം നൂറ്റാണ്ടിന്റെ ആരംഭം വരെയുള്ള കാലഘട്ടത്തിലെ പ്രാമുഖ്യതയിലേയ്ക്കുള്ള കുതിപ്പിൽ, താലിബ്ലിംഗ മലയൻ ഉപദ്വീപ് മുഴുവൻ അധീനപ്പെടുത്തുകയും തെക്കു കിഴക്കൻ ഏഷ്യൻ രാജ്യങ്ങളിലെ ഒരു പ്രമുഖ രാജ്യമായി  മാറുകയും ചെയ്തു. പതിനാലാം നൂറ്റാണ്ടിന്റെ അവസാനത്തോടെ താംബ്രലിംഗ സിയാമിന്റെ (ഇപ്പോഴത്തം തായ്ലാന്റ്) ഭാഗമായിത്തീരുകുയം നഖോൺ സി തമ്മാരാത് എന്ന പേരിലറിയപ്പെടുകയും ചെയ്തു.
സുഖോതായ് സാമ്രാജ്യത്തിന്റെ കാലത്ത് നഖോൺ സി തമ്മാരാത് രാജ്യം, തായ് രാജ്യത്തിന്റെ നിയന്ത്രണത്തിലുളള സാമന്ത രാജ്യങ്ങളിൽ ഒന്നായി നിലകൊള്ളുകയുണ്ടായി. ചരിത്രത്തിന്റെ ഭൂരിഭാഗം കാലഘട്ടത്തിലും അത് അങ്ങനെ നിലകൊണ്ടിരുന്നു. പതിനാറാം നൂറ്റാണ്ടിലെ യൂറോപ്യൻ വ്യാപാരികളുടെയിടയിൽ ഇത് പൊതുവേ ലിഗോർട്ടോ എന്നറിയപ്പെട്ടിരുന്നു.
1767 ൽ അയുത്തായയുടെ പതനത്തിനുശേഷമുള്ള ‘അഞ്ച് പ്രത്യേക സംസ്ഥാന’ങ്ങളുടെ കാലത്ത്, നഖോൺ സി തമ്മാരാത്തിലെ രാജകുമാരൻ വിഫലമായ ഒരു സ്വാതന്ത്ര്യപ്രഖ്യാപനം നടത്തി. എന്നാൽ ടക്സ്സിൻ അദ്ദേഹത്തിനു  മാപ്പുനൽകുകയും തോൻബുരിയിലേക്ക് വിശ്രമജീവിതത്തിന് അയക്കുകയും ചെയ്തു. പത്തൊൻപതാം നൂറ്റാണ്ടിന്റെ അവസാനത്തിൽ, സാമ്രാജ്യം പൂർണ്ണമായും സയാമിലേയ്ക്കു ഉൾക്കൊള്ളുകയും മോൺതോൺ നഖോൺ സൈ തമ്മാരാത് ആയി പരിവർത്തനം ചെയ്യപ്പെടുകയുമുണ്ടായി. 1932-ൽ മൊൺതോണ് സമ്പ്രദായം നിർത്തലാക്കിയപ്പോൾ, നഗരെ ഒരു പ്രവിശ്യാ തലസ്ഥാനമായി മാറി.
കാലാവസ്ഥ
കോപ്പൻ കാലാവസ്ഥാ വർ‌ഗ്ഗീകരണമനുസരിച്ച് നഖോൺ സി തമ്മാരാത്തിൽ ഒരു ഉഷ്ണമേഖലാ മഴക്കാടൻ കാലാവസ്ഥയാണ് അനുഭവപ്പെടാറുളളത്. വർഷം മുഴുവൻ വ്യത്യസ്ത നിലയിലുള്ള ചൂട് അനുഭവപ്പെടാറുണ്ട്. എല്ലാ മാസങ്ങളിലും മഴ കുറച്ചു മഴ പെയ്യുന്നു. ഫെബ്രുവരി, മാർച്ച് മാസങ്ങൾ വരണ്ടതാണ്, ഒരോ മാസവും  90 മില്ലിമീറ്റർ (3.5 ഇഞ്ച്) മഴ ലഭിക്കുന്നു. ഒക്ടോബർ മുതൽ ഡിസംബർ വരെയുള്ള കാലം ഈർപ്പമുള്ളതും കനത്ത മഴയുമുണ്ടാകാറുള്ള മാസങ്ങളാണ്. ഓരോ വർഷവും നവംബറിൽ ശരാശരി 631 മില്ലിമീറ്റർ മഴ (24.8 ഇഞ്ച്) ലഭിക്കുന്നതായാണു കാണുന്നത്.
വിശുദ്ധ മിഖായേൽ മാലാഖയുടെ ജപമാല
പോർച്ചുഗീസുകാരിയായ കർമ്മലീത്ത കന്യാസ്ത്രീ അന്റൊനിയ ദി അസ്റ്റൊനാകൊയ്ക്ക് കിട്ടിയതായി പറയപ്പെടുന്ന ദർശനത്തിന്റെ അടിസ്ഥാനത്തിൽ രൂപപ്പെട്ടതാണ് വിശുദ്ധ മിഖായേൽ  മാലാഖയുടെ ജപമാല. 1851-ൽ ഒൻപതാം പീയൂസ് മാർപാപ്പാ ഈ ജപമാല അംഗീകരിക്കുകയും ഇതു ചൊല്ലി പ്രാർത്ഥിക്കുന്നവർക്കായി ദണ്ഡവിമോചനം പ്രഖ്യാപിക്കുകയും ചെയ്തു. ഈ ജപമാല ചൊല്ലുന്നവർക്ക് മിഖായേൽ മാലാഖയുടെ നിരന്തര സഹായം ലഭിക്കുമെന്നും, ദിവ്യകാരുണ്യ സ്വീകരണവേളയിൽ മാലാഖമാരുടെ ഒൻപതു വൃന്ദങ്ങളിൽ നിന്ന് ഓരോ മാലാഖയുടെ സാന്നിദ്ധ്യമുൾപ്പെടെയുള്ള അനുഗ്രഹങ്ങൾ ലഭിക്കുമെന്നുമാണ് വിശ്വാസം. കൂടാതെ ഈ ജപമാല ദിനം പ്രതി ഉരുവിടുന്നവർക്ക് മിഖായേൽ മാലാഖ തന്റേയും മറ്റെല്ലാ മാലാഖമാരുടെയും നിരന്തര സഹായവും വാഗ്ദാനം ചെയ്യുമെന്നും, സാത്താനെ തോല്പ്പിക്കാനും ശുദ്ധീകരണസ്ഥലത്ത് നിന്ന് രക്ഷ നല്കുംവിധം പരിശുദ്ധ ഹൃദയം ഉണ്ടാകാനും അതു സഹായിക്കുമെന്നും വിശ്വസികൾ കരുതുന്നു.
പുറത്തേക്കുള്ള കണ്ണികൾ
വർഗ്ഗം:പ്രാർത്ഥനകൾ വർഗ്ഗം:ക്രൈസ്തവം വർഗ്ഗം:ക്രിസ്ത്യൻ പ്രാർത്ഥനകൾ
ബാൾഡ് റോക്ക് ദേശീയോദ്യാനം
ഓസ്ട്രേലിയയിലെ ന്യൂ സൗത്ത് വെയിൽസിന്റെ വടക്ക്, ക്യൂൻസ് ലാന്റിന്റെ അതിർത്തിയിലായി റ്റെന്റർഫീൽഡിന്റെ കുറച്ചു വടക്കായുള്ള ദേശീയോദ്യാനമാണ് ബാൾഡ് റോക്ക് ദേശീയോദ്യാനം. ഈ അതിർത്തി പടിഞ്ഞാറുള്ള പാറയ്ക്കു മുകളിലൂടെ കടന്നുപോകുന്നു. അതിർത്തിയുടെ അപ്പുറത്തായുള്ള ഗിരാവീൻ ദേശീയോദ്യാനം ഈ ദേശീയോദ്യാനത്തിന്റെ തുടർച്ചയാണ്.
ഈ ദേശീയോദ്യാനത്തിന് ഈ പേരു ലഭിക്കുന്നതിലെ അതിലെ ഏറ്റവും പ്രശസ്തമായ ആകർഷണമായ ബാൾഡ് റോക്കിൽ നിന്നാണ്. തറനിരപ്പിൽ നിന്നും ഏകദേശം 200 മീറ്റർ ഉയർന്ന കാണപ്പെടുന്ന ഇത് ഗ്രാനൈറ്റിനാൽ നിർമ്മിതമാണ്. ഏകദേശം 750 മീറ്റർ നീളവും 500 മീറ്റർ വീതിയും ഉള്ള ഇത് ആസ്ത്രേലിയയിലെ തന്നെ ഏറ്റവും വലിയ ഗ്രാനൈറ്റുകൊണ്ടുള്ള ഏകശിലാരൂപമാണ്.
അവലംബം
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
രവീഷ് കുമാർ
ഇന്ത്യയിലെ ഒരു മാധ്യമ പ്രവർത്തകനും എഴുത്തുകാരനുമാണ് രവീഷ് കുമാർ (ജനനം 5 ഡിസംബർ 1974). എൻഡിടിവി ഇന്ത്യയുടെ സീനിയർ എക്സിക്യൂട്ടീവ് എഡിറ്ററാണ് അദ്ദേഹം. പ്രൈം ടൈം, ഹം ലോഗ്, രവീഷ് കി റിപ്പോർട്ട്, ദേശ് കി ബാത്ത് തുടങ്ങിയ പരിപാടികൾ ചാനലിൽ രവീഷ് കുമാർ നടത്തിവരുന്നു  .
ജേണലിസ്റ്റ് ഓഫ് ദ ഇയർ എന്ന നിലക്ക് രണ്ട് തവണ രാം നാഥ് ഗോയങ്കെ അവാർഡ് ലഭിച്ച രവീഷ് കുമാറിന് 2019-ൽ റാമോൺ മഗ്സസെ അവാർഡ് ലഭിച്ചു. ഈ അവാർഡ് ലഭിക്കുന്ന ഇന്ത്യയിൽ നിന്നുള്ള അഞ്ചാമത്തെ മാധ്യമ പ്രവർത്തകനാണ് രവീഷ് കുമാർ.
ജീവിതരേഖ
ബീഹാറിലെ ഈസ്റ്റ് ചമ്പാരൺ ജില്ലയിലെ ജിത്വർപൂരിൽ 1974 ഡിസംബർ 5-നാണ് ബലിറാം പാണ്ഡേ ദമ്പതികളുടെ മകനായി രവീഷ് കുമാർ ജനിക്കുന്നത്. പട്നയിലെ ലയോള ഹൈസ്കൂളിൽ നിന്ന് ദൽഹി യൂണിവേഴ്സിറ്റിക്ക് കീഴിലെ ദേശ്ബന്ധു കോളേജിലെത്തിയ അദ്ദേഹം അവിടെ നിന്ന് ബിരുദം കരസ്ഥമാക്കി. തുടർന്ന് ഹിന്ദി മാധ്യമപ്രവർത്തനത്തിൽ ബിരുദാനന്തര ഡിപ്ലോമ കരസ്ഥമാക്കി. പകരം=Ravish Kumar delivering a lecture in New Delhi|ലഘുചിത്രം|250x250ബിന്ദു| [[യൂണിവേഴ്സിറ്റി ഓഫ് ഷിക്കാഗോ|ചിക്കാഗോ യൂണിവേഴ്സിറ്റി നടത്തിയ ജേണലിസം വാരം പരിപാടിയിൽ]] രമൺ മാഗ്സസെ അവാർഡ് (2019) ഉൾപ്പെടെ മാധ്യമപ്രവർത്തനത്തിനുള്ള നിരവധി അവാർഡുകൾ രവീഷ് കുമാറിന് ലഭിച്ചിട്ടുണ്ട്. 2013-ലും 2017-ലും മികച്ച ഹിന്ദി മാധ്യമപ്രവർത്തകനായി രവീഷിനെ രാം നാഥ് ഗോയെങ്കെ അവാർഡ് കമ്മറ്റി തെരഞ്ഞെടുത്തിരുന്നു. ഗൗരി ലങ്കേഷ് അവാർഡ്, കുൽദീപ് നയ്യാർ അവാർഡ് (2017), ഗണേഷ് ശങ്കർ വിദ്യാർത്ഥി അവാർഡ് (രണ്ട് പ്രാവശ്യം- 2010-ലും 2014-ലും) തുടങ്ങിയവ ഉദാഹരണം. ദ ഇന്ത്യൻ എക്സ്പ്രെസ്സ് തയ്യാറാക്കിയ 100 മോസ്റ്റ് ഇൻഫ്ലുവെൻഷ്യൽ ഇന്ത്യൻസ് (2016) എന്ന പട്ടികയിൽ രവീഷ് കുമാർ ഉൾപ്പെടുന്നുണ്ട്. മുംബൈ പ്രെസ്സ് ക്ലബ്, രവീഷ് കുമാറിനെ ജേണലിസ്റ്റ് ഓഫ് ദ ഇയർ ആയി പ്രഖ്യാപിച്ചിരുന്നു.
ഡൽഹി യൂണിവേഴ്സിറ്റിയിലെ ലേഡി ശ്രീറാം കോളേജിൽ ചരിത്രാധ്യാപികയായ നയന ദാസ് ഗുപ്തയെയാണ് കുമാർ വിവാഹം കഴിച്ചത്. അദ്ദേഹത്തിന് രണ്ട് പെൺമക്കളുണ്ട്. ജ്യേഷ്ടസഹോദരനായ ബ്രജേഷ് കുമാർ പാണ്ഡെ ബീഹാറിലെ കോൺഗ്രസ് നേതാവാണ്.
വധഭീഷണികളടക്കം നിരവധി ഭീഷണികൾ രവീഷ് കുമാറിന്റെ മാധ്യമ പ്രവർത്തനത്തിനിടെ ഉണ്ടായിട്ടുണ്ട്.
ഒന്നിലധികം ഹാസ്യ പരിപാടികളിൽ രവീഷ് കുമാറിന്റെ അവതരണ രീതിയെ അനുകരിച്ച് കൊണ്ട് വന്നിരുന്നു.
അവലംബം
വർഗ്ഗം:1974-ൽ ജനിച്ചവർ വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ
ടോമോ റിബ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ്
അരുണാചൽ പ്രദേശിലെ ആദ്യത്തെ മെഡിക്കൽ കോളേജാണ് ടോമോ റിബ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ്. ഇത് പാപും പാരെ ജില്ലയിലെ നഹർലഗൂൺ പട്ടണത്തിൽ സ്ഥിതി ചെയ്യുന്നു. 2017-ൽ സ്ഥാപിതമായ ഈ സ്ഥാപനത്തിലെ 2018-19 അധ്യയന വർഷത്തേക്കുള്ള അക്കാദമിക് സെഷൻ 2018 ഓഗസ്റ്റ് 1-ന് ആരംഭിച്ചു. ടോമോ റിബ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് മെഡിക്കൽ സയൻസസ് കോളേജിലും ആശുപത്രിയിലും 50 എംബിബിഎസ് സീറ്റുകളും 300 കിടക്കകളുള്ള ആശുപത്രിയുമുണ്ട്.
അരുണാചൽ പ്രദേശിന്റെ രണ്ടാമത്തെ മുഖ്യമന്ത്രിയായ ടോമോ റിബയുടെ പേരിലാണ് ഇൻസ്റ്റിറ്റ്യൂട്ട് അറിയപ്പെടുന്നത്.
അവലംബം
വർഗ്ഗം:അരുണാചൽ പ്രദേശിലെ മെഡിക്കൽ കോളേജുകൾ
ഷെർ
ഒരു അമേരിക്കൻ ഗായികയും അഭിനേത്രിയുമാണ് ഷെർ ( / <span title="/ˈ/ primary stress follows">ˈ <span title="/ʃ/ 'sh' in 'shy'">ʃ <span title="/ɛər/ 'are' in 'bare'">ɛər / ; ജനനം; മെയ് 20, 1946) പോപ് ദേവത എന്നു വിശേഷിക്കപ്പെടുന്ന ഷെർ അരനൂറ്റാണ്ടിലേറെയായി പുരുഷ കേന്ദ്രീകൃത സംഗീത രംഗംത്ത് ആ മേധാവിത്വം തകർത്ത ഒരു സാന്നിധ്യമാണ്.
10 കോടി ആൽബം ലോകമെമ്പാടുമായി വിറ്റഴിച്ചിട്ടുള്ള ഷെർ ഗ്രാമി പുരസ്കാരം,ഒരു എമ്മി അവാർഡ്, ഒരു അക്കാദമി അവാർഡ്, മൂന്ന് ഗോൾഡൻ ഗ്ലോബ് പുരസ്കാരം,ഒരു കാൻ ചലച്ചിത്രോത്സവം പുരസ്കാരം തുടങ്ങി നിരവധി പുരസ്കാരങ്ങൾ നേടിയിട്ടുണ്ട്.
ആദ്യകാലം
1946 മെയ് 20 ന് കാലിഫോർണിയയിലെ എൽ സെൻട്രോയിൽ ഷെർലിൻ സർക്ക്സിയാൻ എന്ന പേരിലാണ് ഷെർ ജനിച്ചത്. മയക്കുമരുന്ന്, ചൂതാട്ട പ്രശ്‌നങ്ങളുണ്ടായിരുന്ന അർമേനിയൻ-അമേരിക്കൻ ട്രക്ക് ഡ്രൈവർ ജോൺ സർക്ക്സിയാൻ അവരുടെ പിതാവും ഐറിഷ്, ഇംഗ്ലീഷ്, ജർമ്മൻ, ചെറോക്കി വംശപരമ്പര അവകാശപ്പെടുന്ന, ഇടയ്ക്കിടെയുള്ള മോഡലായും ബിറ്റ്-പാർട്ടുകളിലും‍ പ്രത്യക്ഷപ്പെട്ടിരുന്ന അഭിനേത്രി ജോർജിയ ഹോൾട്ട് (ജനനം, ജാക്കി ജീൻ ക്രൗച്ച്) അവരുടെ മാതാവുമായിരുന്നു. ഒരു ശിശുവായിരിക്കുമ്പോൾ ഷെറിന്റെ പിതാവ് വളരെ അപൂർവമായി മാത്രമേ വീട്ടിലുണ്ടായിരുന്നുള്ളൂ. ഷെറിന് ഏകദേശം പത്തുമാസം പ്രായമുള്ളപ്പോൾ മാതാപിതാക്കൾ വിവാഹമോചനം നേടി. മാതാവ് പിന്നീട് നടൻ ജോൺ സൊത്താലിനെ വിവാഹം കഴിക്കുകയും ഷെറിന്റെ അർദ്ധസഹോദരിയായ ജോർഗാനെ എന്ന മറ്റൊരു പുത്രി ജനിക്കുകയും ചെയ്തു.
അവലംബം
വർഗ്ഗം:1946-ൽ ജനിച്ചവർ വർഗ്ഗം:അക്കാദമി പുരസ്കാരം ലഭിച്ചവർ വർഗ്ഗം:അമേരിക്കൻ പോപ്പ് ഗായികമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ
വൈക്കം മാളവിക(നാടക സമിതി)
അവലംബം
വർഗ്ഗം:കേരളത്തിലെ നാടകസംഘങ്ങൾ
അഡിക്‌ഷൻ
ജീവിതത്തെ ബാധിക്കുന്നതരം പരിണതഫലങ്ങളുണ്ടെങ്കിലും ചില നിയന്ത്രിത വസ്തുക്കൾ ഉപയോഗിന്നതു തുടരുകയോ ചില സ്വഭാവങ്ങൾ തുടർന്നും പ്രകടിപ്പിക്കുകയോ ചെയ്യുന്നതിനെയാണ് വൈദ്യാശാസ്ത്രത്തിൽ  അത്യാസക്തി (അഡിക്ഷൻ) എന്നുവിളിക്കുന്നത്. ഇത്തരം പ്രവൃത്തികളിലേയ്ക്കുനയിക്കുന്ന അസുഖത്തെയും അഡിക്ഷൻ എന്ന് വിളിക്കാറുണ്ട്.
മദ്യം, മയക്കുമരുന്ന് എന്നിവയുടെ ഉപയോഗം അഡിക്ഷൻ എന്ന പ്രയോഗത്തിൽ പെടുമെങ്കിലും ഇവ മാത്രമല്ല ഈ ഗണത്തിൽ പെടുത്തപ്പെട്ടിട്ടുള്ളത്. വ്യായാമം, അശ്ലീലസാഹിത്യം, ചൂതാട്ടം എന്നിവയോടുള്ള അത്യാസക്തിയും ഈ ഗണത്തിൽ പെടുത്താം. വസ്തുക്കളെയോ അതുമായി ബന്ധപ്പെട്ട പെരുമാറ്റത്തെയോ നിയന്ത്രിക്കാൻ സാധിക്കാതിരിക്കുക, ഇതെപ്പറ്റിയുള്ള ചിന്ത മനസ്സിൽ എപ്പോഴുമുണ്ടാവുക, തിക്തഫലങ്ങൾ അനുഭവിക്കുമോഴും സ്വഭാവം മാറാതിരിക്കുക, ഇങ്ങനെ ഒരു പ്രശ്നമുണ്ടെന്ന് നിഷേധിക്കുക എന്നിവയൊക്കെ അത്യാസക്തിയുടെ ലക്ഷണങ്ങ‌ളാണ്. ആഗ്രഹം തോന്നിയാൽ ഉടൻ തന്നെ ലക്ഷ്യം നേടണമെന്നരീതിയിൽ പ്രവർത്തിക്കുന്ന പതിവും ദീർഘകാല പ്രത്യാഘാതങ്ങൾ പരിഗണിക്കാതിരിക്കലും ഇതിന്റെ ലക്ഷണമാണ്. ഉപയോഗിക്കുന്ന വസ്തു സാധാരണമാണ് എന്ന നിലയിൽ ശരീരത്തിന് പ്രവർത്തിക്കേണ്ടി വരുന്ന് അവസ്ഥയെയാണ് ഫിസിയോളജിക്കൽ ഡിപ്പൻഡൻസ് എന്നുപറയുന്നത്. മയക്കുമരുന്നുകൾ ഉപയോഗിക്കേണ്ടി വരുന്നവരിൽ സാധാരണ അളവ് മയക്കുമരുന്ന് കൊണ്ട് ഫലമില്ലാതെ വരുകയും കൂടുതൽ അളവ് ഉപയോഗിക്കേണ്ടി വരുകയും ചെയ്യുന്ന പ്രശ്നം കൂടാതെ ഉപയോഗത്തിൽ നിന്ന് വിട്ടുനിൽക്കേണ്ടി വരുകയാണെങ്കിൽ വിത്ഡ്രോവൽ ലക്ഷണങ്ങളുമുണ്ടാകും.
കൂടുതൽ വായനയ്ക്ക്
വർഗ്ഗം:മാനസികവിഭ്രാന്തികൾ
നടുക്കണ്ടി മുഹമ്മദ് കോയ
ഇന്ത്യൻ സ്വാതന്ത്ര്യ സമരത്തിൽ പങ്കെടുത്ത ഒരു രാഷ്ട്രീയ പ്രവർത്തകനായിരുന്നു നടുക്കണ്ടി മുഹമ്മദ് കോയ. സ്വാതന്ത്ര്യസമരത്തിലെ സജീവ പങ്കാളിത്തത്തിന് 1972-ൽ ഇന്ത്യൻ രാഷ്ട്രപതിയിൽ നിന്നും താമ്രപത്രം എന്ന ബഹുമതി ഇദ്ദേഹത്തിന് ലഭിച്ചിരുന്നു. കമ്മ്യൂണിസ്റ്റ് പാർട്ടിയിൽ പ്രവർത്തിച്ചു വന്ന നടുക്കണ്ടി മുഹമ്മദ് കോയ 1960-ലെ ഇടക്കാല തെരഞ്ഞെടുപ്പിൽ താനൂർ മണ്ഡലത്തിൽ മത്സരിച്ചെങ്കിലും പരാജയപ്പെട്ടിരുന്നു. നാടകരംഗത്തും മുഹമ്മദ് കോയ സജീവമായിരുന്നു. ട്രേഡ് യൂണിയൻ രംഗത്തും ഇദ്ദേഹം പ്രവർത്തിച്ചു.
അൽ ഖർജ്‌
സൗദി അറേബ്യയുടെ മധ്യഭാഗത്ത് തലസ്ഥാന നഗരമായ റിയാദിൽ നിന്നും എഴുപതു കിലോമീറ്റർ മാറി സ്ഥിതി ചെയ്യുന്ന നഗരമാണ് അൽ ഖർജ്‌. റിയാദ് പ്രവിശ്യയുടെ ഭാഗമാണിത്. 2010ലെ കണക്കെടുപ്പ് പ്രകാരം അൽ ഖർജിലെ ജനസംഖ്യ 234,607 ആണ്.
അവലംബം
വർഗ്ഗം:സൗദി അറേബ്യയിലെ നഗരങ്ങൾ
മാണ്ഡ്യ ജില്ല
ഇന്ത്യൻ സംസ്ഥാനമായ കർണാടകത്തിലെ ഒരു ജില്ലയാണ്  മാണ്ഡ്യ  1939-ൽ രൂപീകൃതമായ മാണ്ഡ്യ ജില്ലയിലെ പ്രധാന പട്ടണം മാണ്ഡ്യ ആണ്. 2011-ജില്ലാ ജനസംഖ്യ 18,08,680 ആയിരുന്നു
ഭൂമിശാസ്ത്രം
തെക്ക് മൈസൂർ ജില്ല, പടിഞ്ഞാറ് ഹാസൻ ജില്ല, വടക്ക് തുംകൂർ ജില്ല, കിഴക്ക് രാംനഗർ ജില്ല എന്നിവയാണ് അതിർത്തികൾ.
അവലംബം
വർഗ്ഗം:കർണ്ണാടകത്തിലെ ജില്ലകൾ വർഗ്ഗം:മൈസൂർ ഡിവിഷൻ
ഇമ്മാനുവൽ ദേവേന്ദ്രർ
ഒരു ഇന്ത്യൻ സ്വാതന്ത്ര്യ സമര സേനാനിയും രാഷ്ട്രീയ പ്രവർത്തകനും തമിഴ്നാട്ടിലെ ഇന്ത്യൻ നാഷണൽ കോൺഗ്രസിന്റെ നേതാവുമായിരുന്നു ഇമ്മാനുവൽ ദേവേന്ദ്രർ (9 ഒക്ടോബർ 1924 – 11 സെപ്റ്റംബർ 1957). മറ്റൊരു ജാതിയിൽ പെട്ട ഒരു സംഘം ഇമ്മാനുവൽ ദേവേന്ദ്രരെ 1957 - ൽ വധിക്കുകയുണ്ടായി.
1924 ഒക്ടോബർ 9 - ന് തമിഴ്നാട്ടിലെ മുതുകുളത്തൂരിലെ സെല്ലൂരിലാണ് ഇമ്മാനുവൽ ദേവേന്ദ്രർ ജനിച്ചത്. തന്റെ 18 - ാം വയസ്സിൽ ദേവേന്ദ്രർ ക്വിറ്റ് ഇന്ത്യാ സമരത്തിൽ പങ്കെടുക്കുകയുണ്ടായി. ഇതിനെത്തുടർന്ന് ജയിലിൽ തടവിലാക്കപ്പെടുകയും ചെയ്തു. 1945 - ൽ ബ്രിട്ടീഷ് ഇന്ത്യൻ ആർമിയിൽ നിന്നും ഉദ്യോഗം ഉപേക്ഷിച്ചതിനു ശേഷം സ്വന്തം ഗ്രാമമായ രാമനാഥപുരം ജില്ലയിലേക്ക് ദേവേന്ദ്രർ മടങ്ങുകയുണ്ടായി. ഇതിനെത്തുടർന്ന് ഇന്ത്യൻ നാഷണൽ കോൺഗ്രസിൽ ചേർന്ന് പ്രവർത്തിക്കാൻ ആരംഭിക്കുകയും ചെയ്യുകയുണ്ടായി. ആർമിയിൽ ഉദ്യോഗസ്ഥനായി പ്രവർത്തിച്ചുകൊണ്ടുള്ള അനുഭവസമ്പത്ത്, തുടർന്ന് രാമനാഥപുരത്തെ ദളിതരുടെ മോശം അവസ്ഥയെ ചോദ്യം ചെയ്യാൻ ദേവേന്ദ്രർക്ക് പ്രേരകമായി.
ബ്രിട്ടീഷ് ഇന്ത്യൻ ആർമിയിലെ ജോലി അവസാനിപ്പിച്ചതിനു ശേഷം രാമനാഥപുരത്തിലെ ദേവേന്ദ്ര കുല വെള്ളാളർ എന്ന ജാതിയിൽപ്പെട്ടവരുടെ വിദ്യാഭ്യാസത്തിനും മറ്റ് അവകാശങ്ങൾക്കും വേണ്ടി ദേവേന്ദ്രർ പ്രവർത്തിക്കുകയുണ്ടായി. ഈ ജാതിയിൽപ്പെട്ട ഒരാളായിരുന്നു ഇമ്മാനുവൽ ദേവേന്ദ്രർ. ജാതിപരമായ അസമത്വങ്ങൾ ഇല്ലാതാക്കുന്നതിനു വേണ്ടിയാണ് ഈ കാലത്ത് ദേവേന്ദ്രർ പ്രധാനമായും ശ്രമിച്ചത്. ഫോർവേഡ് ബ്ലോക്കിൽ ചേരുന്നതിനു വേണ്ടി ഇന്ത്യൻ നാഷണൽ കോൺഗ്രസിൽ നിന്നും പുറത്തു പോയ പശുമ്പൊൻ മുത്തുരാമലിംഗം തേവർക്ക് പകരമായുള്ള ഒരാളായാണ് ഇന്ത്യൻ നാഷണൽ കോൺഗ്രസ് ഇമ്മാനുവൽ ദേവേന്ദ്രരെ കണ്ടത്. ലെജിസ്ലേറ്റീവ് അസംബ്ലിയിലെ വിലപ്പെട്ട ഒരംഗമായിരിക്കും ഇമ്മാനുവലെന്നും കോൺഗ്രസ് പാർട്ടിയുടെ അക്കാലത്തെ നേതാക്കന്മാർ കരുതിയിരുന്നു. ഈ സമയത്ത് ഇമ്മാനുവൽ, ഹിന്ദു മതത്തിലേക്ക് പരിവർത്തനം ചെയ്യപ്പെടുകയും ഇമ്മാനുവൽ ശേഖരൻ എന്ന പേര് സ്വീകരിക്കുകയും ചെയ്യുകയുണ്ടായി. ref name="hindu"/>
തേവർ സമുദായവുമായി അക്കാലത്ത് പള്ളാർ, വളരെ വലിയ ശത്രുത വച്ചു പുലർത്തിയിരുന്നു. 1957 - ൽ നടന്ന ഒരു ഉപതിരഞ്ഞെടുപ്പോടുകൂടി ഈ ശത്രുത പൂർണ്ണമായിത്തീരുകയും ചെയ്യുകയുണ്ടായി. ഇതിനെത്തുടർന്ന് ഒരു സമാധാന യോഗവും വിളിച്ചു ചേർത്തിരുന്നു. എന്നാൽ ഈ യോഗത്തിലേക്ക് തേവർ കടന്നുവന്ന സമയത്ത് ദേവേന്ദ്രർ എഴുന്നേൽക്കാൻ താൽപ്പര്യപ്പെട്ടില്ല.
1957 സെപ്റ്റംബർ 11 - ന് ദേവേന്ദ്രരുടെ പ്രവർത്തനങ്ങളിൽ പ്രകോപിതരായിക്കൊണ്ട് ഒരു സംഘം, ദേവേന്ദ്രരെ വധിക്കുകയുണ്ടായി. തേവർക്ക് ഈ കൊലപാതകത്തിൽ പ്രധാനപ്പെട്ട പങ്ക് ഉണ്ടായിരുന്നുവെന്ന് അഭ്യുഹങ്ങളുണ്ടായിരുന്നു. ഇതിനെത്തുടർന്ന് തേവർ അറസ്റ്റ് ചെയ്യപ്പെട്ടെങ്കിലും കുറച്ചു ദിവസങ്ങൾക്കു ശേഷം കേസിൽ നിന്നും കുറ്റവിമുക്തനാക്കപ്പെട്ട് ജയിലിൽ നിന്നും മോചിതനാവുകയുണ്ടായി.
42 ദളിതർ കൊല്ലപ്പെട്ട 1957 - ലെ രാമനാട് വർഗ്ഗീയ ലഹള, ദേവേന്ദ്രരുടെ കൊലപാതകത്തിന്റെ പരിണത ഫലമാണെന്ന് കരുതപ്പെടുന്നു.
അമോണിയം നൈട്രൈറ്റ്
നൈട്രസ് ആസിഡിന്റെ അമോണിയം സാൾട്ട് ആണ് അമോണിയം നൈട്രൈറ്റ്, NH4NO2. ഇത്  വളരെ അസ്ഥിരമായതിനാൽ, ശുദ്ധമായ രൂപത്തിൽ ഉപയോഗിക്കുന്നില്ല. മാത്രമല്ല അന്തരീക്ഷ ഊഷ്മാവിൽ പോലും വെള്ളം നൈട്രജൻ എന്നിവയായി വിഘടിക്കുന്നു.
ഇമ്മാനുവൽ ദേവേന്ദ്രർ
അവലംബം
വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:തമിഴ്നാട്ടിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:1924-ൽ ജനിച്ചവർ വർഗ്ഗം:ഒക്ടോബർ 9-ന് ജനിച്ചവർ വർഗ്ഗം:1957-ൽ മരിച്ചവർ വർഗ്ഗം:സെപ്റ്റംബർ 11-ന് മരിച്ചവർ
അമോണിയം നൈട്രൈറ്റ്
തയ്യാറാക്കൽ
ജലീയ അമോണിയയിൽ നൈട്രജൻ ഡൈ ഓക്സൈഡ്, നൈട്രിക് ഓക്സൈഡ് എന്നിവ തുല്യ ഭാഗങ്ങൾ പ്രവർത്തിപ്പിച്ച് തയ്യാറാക്കാം.
അമോണിയ, ഓസോൺ അല്ലെങ്കിൽ ഹൈഡ്രജൻ പെറോക്സൈഡ് ഉപയോഗിച്ച് ഓക്സിജനേഷൻ നടത്തിയും അമോണിയം നൈട്രൈറ്റ് നിർമ്മിക്കാവുന്നതാണ്.
ഭൗതിക, രാസിക ഗുണവിശേഷങ്ങൾ
60-70° C താപനിലയിൽ അമോണിയം നൈട്രൈറ്റ് പൊട്ടിത്തെറിച്ചേക്കാം. വരണ്ട പരൽ രൂപത്തേക്കാൾ സാന്ദ്രീകൃത ജലീയ ലായനിയിൽ ലയിക്കുമ്പോൾ വേഗത്തിൽ വിഘടിക്കും. അന്തരീക്ഷ ഊഷ്മാവിൽ പോലും ഈ സംയുക്തം, വെള്ളം നൈട്രജൻ എന്നിവയായി വിഘടിക്കുന്നു.
അവലംബം
വർഗ്ഗം:ഓക്സീകാരികൾ വർഗ്ഗം:അമോണിയം സംയുക്തങ്ങൾ
യെരുശലേം ആർട്ടിചോക്ക്
സൺറൂട്ട്, സൺചോക്ക്, എർത്ത് ആപ്പിൾ, ടോപ്പിനംബൂർ എന്നീ പേരുകളിലറിയപ്പെടുന്ന യെരുശലേം ആർട്ടിചോക്ക് (Helianthus tuberosus) സൂര്യകാന്തിയുടെ ഇനത്തിൽപ്പെട്ട കിഴക്കൻ വടക്കേ അമേരിക്ക, കിഴക്കൻ കാനഡ, മറൈൻ പടിഞ്ഞാറൻ നോർത്ത് ഡക്കോട്ട, തെക്ക് മുതൽ വടക്കൻ ഫ്ലോറിഡ, ടെക്സാസ് എന്നീ പ്രദേശങ്ങളിലെ തദ്ദേശവാസിയാണ്. പച്ചക്കറി യായി ഉപയോഗിക്കപ്പെടുന്ന ഇതിന്റെ കിഴങ്ങുകൾ സമശീതോഷ്ണ മേഖലയിലും വ്യാപകമായി കൃഷി ചെയ്യുന്നു.
വിവരണം
1.5–3 മീറ്റർ (4 അടി 11 മുതൽ 9 അടി 10 ഇഞ്ച് വരെ) ഉയരത്തിൽ വളരുന്ന ഒരു സസ്യമാണ് ഹെലിയാൻ‌തസ് ട്യൂബറോസസ്. ഇലകളിൽ മാർദ്ദവമില്ലാത്ത രോമങ്ങൾ കാണാം. തണ്ടിനു താഴെ ഒന്നിടവിട്ട വലിയ ഇലകൾ ചെറുതും ഇടുങ്ങിയതും വിശാലമായ അണ്ഡാകാരാകൃതിയും 30 സെന്റിമീറ്റർ (12 ഇഞ്ച്) വരെ നീളമുള്ളതുമാണ്.
5-10 സെന്റിമീറ്റർ (2.0–3.9 ഇഞ്ച്) വ്യാസമുള്ള 10-20 റേ ഫ്ലോററ്റുകളും 60 അല്ലെങ്കിൽ അതിൽ കൂടുതൽ ചെറിയ ഡിസ്ക് ഫ്ലോററ്റുകളിൽ ക്രമീകരിച്ചിരിക്കുന്ന മഞ്ഞനിറമുള്ള പൂക്കൾ ക്യാപിറ്റേറ്റ് ഫ്ലവർഹെഡുകളിലാണ് ക്രമീകരിച്ചിരിക്കുന്നത്.
കിഴങ്ങുവർഗ്ഗങ്ങൾ പലപ്പോഴും നീളമേറിയതും അസമവുമായവയാണ്. സാധാരണയായി 7.5–10 സെന്റിമീറ്റർ (3.0–3.9 ഇഞ്ച്) നീളവും 3–5 സെന്റിമീറ്റർ (1.2–2.0 ഇഞ്ച്) കട്ടിയുള്ളതും, കാഴ്ചയിൽ ഇഞ്ചിയുടെ ഭൂകാണ്ഠത്തെപ്പോലെ അവ്യക്തമായി സാമ്യമുള്ളതുമാണ്. ഇളം തവിട്ട് മുതൽ വെള്ള, ചുവപ്പ്, പർപ്പിൾ വരെ നിറത്തിൽ വ്യത്യാസമുണ്ട്.
ഭക്ഷണ ഉപയോഗം
യൂറോപ്യന്മാരുടെ വരവിനു മുമ്പ്, തദ്ദേശീയ അമേരിക്കൻ ഇന്ത്യൻ വർഗ്ഗക്കാർ എച്ച്. ട്യൂബറോസസ് ഒരു ഭക്ഷണ സ്രോതസ്സായി കൃഷി ചെയ്തിരുന്നു. കിഴങ്ങുവർഗ്ഗങ്ങൾ നട്ടുപിടിപ്പിച്ചതിനുശേഷം വർഷങ്ങളോളം നിലനിന്നിരുന്നതിനാൽ ഈ ഇനം മധ്യ വടക്കേ അമേരിക്കയിൽ നിന്ന് കിഴക്ക്, പടിഞ്ഞാറൻ പ്രദേശങ്ങളിലേക്ക് വ്യാപിച്ചു. ആദ്യകാല യൂറോപ്യൻ കോളനിക്കാർ ഇതിനെ തിരിച്ചറിയുകയും കിഴങ്ങുവർഗ്ഗങ്ങളെ യൂറോപ്പിലേക്ക് തിരിച്ചെത്തിക്കുകയും അവിടെ അത് ജനപ്രിയമായിത്തീരുകയും ചെയ്തു. പിന്നീട് ഇത് ക്രമേണ വടക്കേ അമേരിക്കയിൽ നാമാവശേഷമായെങ്കിലും വാണിജ്യപരമായി വിപണനം നടത്താനുള്ള ശ്രമങ്ങൾ 1900 കളുടെ അവസാനത്തിലും 2000 കളുടെ തുടക്കത്തിലും വിജയിച്ചു.
കിഴങ്ങിൽ ഏകദേശം 2% പ്രോട്ടീൻ, ചെറിയ തോതിൽ അന്നജം എന്നിവ അടങ്ങിയിരിക്കുന്നു. ഇതിൽ മോണോസാക്രൈഡ് ഫ്രക്ടോസിന്റെ പോളിമറായ കാർബോഹൈഡ്രേറ്റ് ഇൻസുലിൻ (8 മുതൽ 13% വരെ ) കൊണ്ട് സമ്പുഷ്ടമാണ്. കിഴങ്ങുകളിലുള്ള ഇൻസുലിൻ ഏത് സമയത്തും സൂക്ഷിച്ചുവയ്ക്കാവുന്ന അതിന്റെ ഘടകമായ ഫ്രക്ടോസ് ആക്കി മാറ്റുന്നു. ജറുസലേം ആർട്ടിചോക്കുകളിലെ ഫ്രക്ടോസ് കാരണം ഇതിന് സുക്രോസിനെക്കാൾ ഒന്നര ഇരട്ടി മധുരം കാണപ്പെടുന്നു.
പ്രമേഹത്തിനുള്ള നാടോടി മരുന്നായും ഇത് റിപ്പോർട്ട് ചെയ്യപ്പെട്ടിട്ടുണ്ട്. ജറുസലേം ആർട്ടിചോക്കിന് ഉൽ‌പാദിപ്പിക്കാൻ കഴിയുന്ന ഇൻ‌സുലിൻറെ അളവിനെ താപനില വ്യതിയാനങ്ങൾ സ്വാധീനിക്കുന്നു. ഉഷ്ണമേഖലാ പ്രദേശങ്ങളിലെ ആർട്ടിചോക്കുകളിൽ ഇൻ‌സുലിൻ തീരെ ഇല്ലാതിരിക്കുമ്പോൾ, ചൂടുള്ള പ്രദേശങ്ങളിൽ കുറഞ്ഞ അളവിൽ ഇൻസുലിൻ ഇതിൽ കാണപ്പെടുന്നു.
പദോൽപ്പത്തി
thumb|left|യെരുശലേം ആർട്ടിചോക്ക് പൂക്കൾ പേരിൽ തന്നെ ജറുസലേം ഉണ്ടായിരുന്നിട്ടും, ജറുസലേം ആർട്ടിചോക്കിന് ജറുസലേമുമായി യാതൊരു ബന്ധവുമില്ല, മാത്രമല്ല ഇത് ആർട്ടിചോക്കിന്റെ ഇനത്തിൽപ്പെട്ടതുമല്ല. എന്നിരുന്നാലും ഇരുവരും ഡെയ്‌സി കുടുംബത്തിലെ അംഗങ്ങളായി വിദൂരമായി ബന്ധപ്പെട്ടിരിക്കുന്നു. പേരിന്റെ "ജറുസലേം" ഭാഗത്തിന്റെ ഉത്ഭവം നിശ്ചിതമല്ല. അമേരിക്കൻ ഐക്യനാടുകളിലെ ഇറ്റാലിയൻ കുടിയേറ്റക്കാർ സസ്യത്തെ ഗിരാസോൾ എന്നാണ് വിളിച്ചിരുന്നത്. സൂര്യകാന്തി എന്ന ഇറ്റാലിയൻ പദം, പൂന്തോട്ട സൂര്യകാന്തിയുമായുള്ള കുടുംബബന്ധം കാരണം (രണ്ട് സസ്യങ്ങളും ഹെലിയാന്തസ് ജനുസ്സിലെ അംഗങ്ങളാണ്). കാലക്രമേണ, ഗിരാസോൾ (തെക്കൻ ഇറ്റാലിയൻ ഭാഷകളിൽ [dʒiraˈsuːlə] എന്നതിന് അടുത്തായി ഉച്ചരിക്കപ്പെടുന്നു) ജറുസലേം എന്നാക്കി മാറ്റിയിരിക്കാം. മറ്റൊരു വിധത്തിൽ പറഞ്ഞാൽ, ഇംഗ്ലീഷ് സംസാരിക്കുന്നവർ "ഗിരാസോൾ ആർട്ടിചോക്ക്" (അർത്ഥം, "സൂര്യകാന്തി ആർട്ടിചോക്ക്") ക്രമേണ സംസാരവൈകല്യത്തിലൂടെ ജറുസലേം ആർട്ടിചോക്ക് ആയി മാറിയിരിക്കാം. പേരിന്റെ മറ്റൊരു വിശദീകരണം, പ്യൂരിറ്റൻ‌മാർ‌, പുതിയ ലോകത്തിലേക്ക്‌ വന്നപ്പോൾ‌, അവർ‌ മരുഭൂമിയിൽ‌ സൃഷ്ടിക്കുകയാണെന്ന്‌ വിശ്വസിച്ച "പുതിയ ജറുസലേമിനെ" സംബന്ധിച്ച് സസ്യത്തിന് പേരിട്ടു. ഫ്രഞ്ച് അല്ലെങ്കിൽ കാനഡ ഉരുളക്കിഴങ്ങ്, ടോപ്പിനാംബോർ, ലാം‌ചോക്ക് എന്നിങ്ങനെ മറ്റ് പല പേരുകളും സസ്യത്തിന് ഉപയോഗിച്ചിട്ടുണ്ട്. സൺ‌ചോക്ക് എന്ന പേര് ഇന്നും അറിയപ്പെടുന്നു. 1960 കളിൽ ഫ്രീഡാ കാപ്ലാൻ എന്ന ഉൽ‌പന്ന മൊത്തക്കച്ചവടക്കാരൻ സസ്യത്തിനെ കണ്ടുപിടിച്ചതോടെ അദ്ദേഹം സസ്യത്തിന്റെ ആകർഷണം പുനരുജ്ജീവിപ്പിക്കാൻ ശ്രമിച്ചു.
ബാഹ്യ ലിങ്കുകൾ
വർഗ്ഗം:വടക്കേ അമേരിക്കയിലെ സസ്യജാലം വർഗ്ഗം:കിഴങ്ങുകൾ വർഗ്ഗം:ആസ്റ്റ്രേസീ
രാകുൽ പ്രീത് സിങ്
രാകുൽ പ്രീത് സിങ് (ജനനം 1990 ഒക്ടോബർ 10) ഇന്ത്യൻ ചലച്ചിത്ര താരവും മോഡലുമാണ്. അവർ പ്രധാനമായും തെലുഗു ചലച്ചിത്ര മേഖലയിൽ പ്രവർത്തിക്കുന്നു. കൂടാതെ തമിഴ്, ഹിന്ദി, കന്നഡ ചിത്രങ്ങളിലും അവർ കഴിവ് തെളിയിച്ചിട്ടുണ്ട്. ഇപ്പോൾ അവർ തെലംഗാണ സംസ്ഥാനത്തിന്റെ ബേട്ടി ബച്ചാവോ ബേട്ടി പടാവോ പദ്ധതിയുടെ ബ്രാൻഡ് അംബാസഡർ ആണ്.
ബാഹ്യ ലിങ്കുകൾ
വർഗ്ഗം:1990-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കന്നഡചലച്ചിത്ര നടിമാർ
മാർസീലിയ
മാർസീലിയേസി കുടുംബത്തിൽ ഉൾപ്പെട്ട പന്നൽച്ചെടികളുടെ ഒരു ജീനസ് ആണ് മാർസീലിയ. ജലത്തിൽ കാണപ്പെടുന്ന പന്നൽച്ചെടികളുടെ ഏകദേശം 65 സ്പീഷീസുകൾ ഇതിൽ ഉൾപ്പെടുന്നു. ലുയിഗി ഫെർഡിനാണ്ടോ മാർസിലി (1656–1730) എന്ന ഇറ്റാലിയൻ പ്രകൃതിശാസ്ത്രജ്ഞനോടുള്ള ബഹുമാനാർത്ഥമാണ് ഈ പേർ നൽകിയിരിക്കുന്നത്.
ചില ഓസ്‌ട്രേലിയൻ സ്പീഷീസുകളുടെ സ്‌പോറോകാർപ്പുകൾക്ക് വരൾച്ചയെ പ്രതിരോധിക്കാനുള്ള കഴിവുണ്ട്. ഉണങ്ങിയ അവസ്ഥയിൽ 100 വർഷം വരെ ഇവ നിലനിൽക്കും. ഈർപ്പമേറ്റുകഴിഞ്ഞാൽ, സ്പോറോകാർപ്പിന്റെ ജെലാറ്റിൻ കൊണ്ടുള്ള ഉൾഭാഗം വീർക്കുകയും സ്പോറോകാർപ്പിനെ പൊട്ടിച്ച് സോറസുകളെ വഹിക്കുന്ന, പുഴുവിനെപ്പോലെയുള്ള ഒരു വസ്തു പുറത്തുവരികയും അങ്ങനെ സ്പോറുകൾ മുളക്കുന്നതിനും ബീജസംയോഗത്തിനും കാരണമാകുകയും ചെയ്യുന്നു.
അവലംബങ്ങൾ
വർഗ്ഗം:ജലസസ്യങ്ങൾ വർഗ്ഗം:പന്നൽച്ചെടികൾ
ഹുവ ഹിൻ ജില്ല
തായ്‌ലൻഡിലെ മലായ് ഉപദ്വീപിന്റെ വടക്കൻ ഭാഗത്തുള്ള പ്രാചുവാപ് ഖിരി ഖാൻ പ്രവിശ്യയിലെ എട്ട് ജില്ലകളിൽ (ആംഫോ) ഒന്നാണ് ഹുവ ഹിൻ ജില്ല.(Thai: หัวหิน, IPA: [hǔə hǐn]) ബീച്ച് റിസോർട്ട് ടൗണാണ് ഹുവ ഹിൻ എന്നും അറിയപ്പെടുന്ന ഇതിന്റെ സർക്കാർ സീറ്റ്. 911 കിലോമീറ്റർ 2 (352 ചതുരശ്ര മൈൽ) വിസ്തൃതിയിൽ ബ്യൂറോ ഓഫ് രജിസ്ട്രേഷൻ അഡ്മിനിസ്ട്രേഷൻ 2017 ഡിസംബറിൽ ജില്ലയിലെ ജനസംഖ്യ 63,091 ആയി കണക്കാക്കിയിരുന്നു. റോഡ് മാർഗം ഇത് ബാങ്കോക്കിന് തെക്ക്-തെക്ക് പടിഞ്ഞാറ് 199 കിലോമീറ്റർ (124 mi) അകലെയാണ്. വടക്ക് പെച്ചബൂരിയും തെക്ക് ചുംഫോണും ഇടയിലുള്ള തീരപ്രദേശത്തിന്റെ വ്യാപ്‌തിയിലുള്ള "തായ് റിവിയേരയുടെ" മധ്യത്തിലാണ് ഹുവ ഹിൻ ജില്ല.
ചരിത്രം
1921-ൽ സംസ്ഥാന റെയിൽ‌വേ ഡയറക്ടർ പ്രിൻസ് പുരാച്ര ബീച്ചിനടുത്തായി റെയിൽ‌വേ ഹോട്ടൽ നിർമ്മിച്ചു. രാജകുടുംബത്തിലെ ആദ്യത്തെ അംഗമായിരുന്ന പ്രിൻസ് ക്രോം ഫ്രാ നരേശ്വരാരിറ്റ്, സുകാവേവ്സ് എന്നറിയപ്പെടുന്ന ബാൻ ലീം ഹിനിൽ ഒരു കൂട്ടം കൊട്ടാരങ്ങൾ നിർമ്മിക്കുകയും അദ്ദേഹത്തിന്റെ കൊട്ടാരത്തിനടുത്തുള്ള ബീച്ചിന് "ഹുവ ഹിൻ" എന്ന പേര് നൽകുകയും ചെയ്തു. പ്രജാദിപോക്ക് രാജാവ് (രാമ ഏഴാമൻ) ഈ സ്ഥലത്തെ വളരെയധികം ഇഷ്ടപ്പെട്ടു. അവിടെ അദ്ദേഹം ഒരു വേനൽക്കാല കൊട്ടാരം പണിതു. പിന്നീട് അത് ക്ലായ് കാങ് വോൺ ('വിഷമങ്ങളിൽ നിന്ന് വളരെ അകലെ') എന്ന് നാമകരണം ചെയ്യപ്പെട്ടു. 2004 മുതൽ 2006 വരെ ഇത് ഭൂമിബോൾ അദുല്യാദേജിന്റെ (രാമ ഒൻപതാം) രാജാവിന്റെ മുഴുവൻ സമയ വസതിയായിരുന്നു. ആരോഗ്യപ്രശ്നങ്ങൾ അദ്ദേഹത്തെ മെഡിക്കൽ സൗകര്യങ്ങളും വൈദ്യരും കൈയെത്തും ദൂരത്തുണ്ടായിരുന്ന ബാങ്കോക്കിലെ സിരിരാജ് ആശുപത്രിയിലേക്ക് മടങ്ങാൻ നിർബന്ധിതനായി.
1932-ൽ ഹുവ ഹിൻ ഒരു ചെറിയ ജില്ലയായി (കിംഗ് ആംഫോ) പ്രാൺ ബുരി ജില്ലയുടെ ഭാഗമായിരുന്നു. 1949-ൽ ഹുവ ഹിൻ പ്രാചുവാപ് ഖിരി ഖാന്റെ പ്രത്യേക ജില്ലയായി. തായ്‌ലാൻഡിന്റെ തെക്കൻ റെയിൽ‌വേയുടെ നിർമ്മാണം ജില്ലയെ ബാങ്കോക്കുമായി ബന്ധിപ്പിച്ച് വിവിധ ലക്ഷ്യസ്ഥാനങ്ങളുമായി ബന്ധിപ്പിച്ച ശേഷം, ഹുവ ഹിൻ രാജ്യത്തെ ആദ്യത്തെ, ജനപ്രിയ ബീച്ച് റിസോർട്ടായി മാറി. 2014–2019 വരെയുള്ള അഞ്ച് വർഷത്തെ കാലയളവിൽ, ഹുവ ഹിനിലേക്കുള്ള തായ്, വിദേശ സന്ദർശകരുടെ എണ്ണം പ്രതിവർഷം ആറ് ശതമാനം ഉയർന്നു.
കാലാവസ്ഥ
ഹുവ ഹിന്നിന് ഉഷ്ണമേഖലാ സവന്ന കാലാവസ്ഥയാണ് (കോപ്പൻ കാലാവസ്ഥാ വർഗ്ഗീകരണം Aw) കാണപ്പെടുന്നത്. ചരിത്രപരമായി, വർഷം മുഴുവനും താപനില വളരെ ഊഷ്മളവും ചൂടുള്ളതുമാണ്. ചെറിയ വ്യതിയാനങ്ങൾ മാത്രം കാണപ്പെടുന്നു. മെയ് മാസത്തിൽ മൺസൂൺ വരുന്നതിനുമുമ്പ് വരണ്ട സീസണിലാണ് (ഡിസംബർ-ഏപ്രിൽ) വർഷം ആരംഭിക്കുന്നത്. സെപ്റ്റംബറിൽ കനത്ത മഴ ആരംഭിച്ച് നവംബർ വരെ തുടരുന്നതിന് മുമ്പ് ജൂൺ മുതൽ ഓഗസ്റ്റ് വരെ മഴ കുറവാണ്.
പുറംകണ്ണികൾ
വർഗ്ഗം:തായ്‌ലൻഡിലെ നഗരങ്ങളും പട്ടണങ്ങളും
കേരളത്തിലെ സർവ്വകലാശാലകളുടെ പട്ടിക
കേരളത്തിലെ സർവ്വകലാശാലകളുടെ പട്ടിക
മിർസ സാഹിബാൻ
പഞ്ചാബിലെ ജനകീയമായ നാലു ദുരന്ത പ്രണയ കഥകളിലൊന്നാണ് മിർസ സാഹിബാൻ. ഹീർ രാൻഝ, സോഹ്നി മഹിവാൽ, സാസി പൂൻ എന്നിവയാണ് മറ്റ് മൂന്നെണ്ണം. .
കഥ ചുരുക്കത്തിൽ
‍സിയൽ വർഗ്ഗക്കാരായ ജാട്ടുകളുടെ അധീനതയിലുള്ള ഖീവ നഗരത്തിലെ ഒരു കൊച്ചു ഗ്രാമത്തിൽ പണ്ടൊരിക്കൽ ഒരു സ്ത്രീ ഒരാൺകുഞ്ഞിന് ജൻമം നൽകി. നിർഭാഗ്യവശാൽ പ്രസവത്തിന്ശേഷം തന്റെ കുഞ്ഞിന് മുലയൂട്ടും മുമ്പേ ആ സ്ത്രീ ഇഹലോകവാസം വെടിഞ്ഞു. അങ്ങനെയിരിക്കേ തൊട്ടടുത്ത് ഒരു സ്ത്രീ ഒരു പെൺകുഞ്ഞിന് ജൻമം നൽകി. തന്റെ മകൾക്കെന്നോണം ആ ആൺകുഞ്ഞിനും അവൾ മുലയൂട്ടി. ഒരേ പാലുകുടിച്ചു വളർന്ന ഇരുവരും സഹോദരങ്ങളെ പോലെയായി. വളർന്നുവലുതായ ഇരുവരിൽ പെൺകുട്ടിയായ ഫത്തേബീബി വഞ്ജാൾ എന്നയാളെ കല്യാണം കഴിച്ച് ഇപ്പോഴത്തെ ഫൈസലാബാദിനടുത്തുള്ള ധനബാബാദ് എന്ന ഗ്രാമത്തിൽ ഒരുദിവസത്തെ കുതിരപ്പുറത്തെ യാത്രക്ക് ശേഷം എത്തിച്ചേർന്നു. ഖരാൾ ജാട്ടിലെ സർദാറായ വഞ്ജാളിനും ഫത്തേബീബിക്കും മിർസാ ജാട്ട് എന്ന പേരിൽ ഒരു ഉശിരൻ കുഞ്ഞുണ്ടായി. അതേ സമയം ഫത്തേബീബിയുടെ സഹോദരസ്ഥാനീയൻ വളർന്നു വലുതായി സിയാൽ ജാട്ടിൻെ സർദാറായ ഖേവാഘാനായി മാറി. അദ്ദേഹത്തിൻെ മകളാണ് സാഹിദ. ഇവരെ പള്ളിക്കൂടത്തിൽ ചേർക്കുവാനുള്ള സമയമായി. മിർസയെ തന്റെ മാമന്റെവീട്ടിൽ നിർത്തി പഠിപ്പിക്കുവാൻ തീരുമാനിച്ചു. സാഹിദയുടെ അച്ഛൻ ഒരേ പ്രായക്കാരായ ഇരുവരേയും ഖുറാൻ പഠിപ്പിക്കുവാൻ ഒരുമിച്ചുചേർത്തു. സ്വപ്നങ്ങൾക്കതീതമായ സൗന്ദര്യത്തിനുടമയാണ് സാഹിദ എന്ന് മിർസ ആദ്യം അറിഞ്ഞിരുന്നില്ല. ഖീവയിൽ പഠിക്കുവാൻ വന്നപ്പോൾ കുഞ്ഞായിരുന്ന താൻ അവളെ ശ്രദ്ധിച്ചിരുന്നില്ല. പക്ഷേ കൗമാര പ്രായത്തിലെത്തിയപ്പോൾ ഇരുവർക്കിടയിൽ സ്നേഹം പൂത്തുലഞ്ഞു.
സാഹസികനും ചെറുപ്പക്കാരനുമായ മിർസ പള്ളിക്കൂടം വിട്ട് മറ്റൊരു പാതയിലൂടെയാണ് വന്നത്. വീട്ടിലേക്ക് പച്ചക്കറി വാങ്ങുന്ന സാഹിബയെ ചന്തയിൽവെച്ച് മിർസ കണ്ടു. ഇലക്കറികളും മറ്റും വാങ്ങുന്നത് അവൻ നോക്കി നിന്നു.അവളുടെ സൗന്ദര്യത്തിൽ മയങ്ങിയ കച്ചവടക്കാരൻ അളവിൽ ക്കൂടുതൽ പച്ചക്കറികൾ തൂക്കുന്നതുകണ്ടു. മിർസയും അവളുടെ സ്നേഹമാധുര്യം നുകർന്നു. വളർന്നുവലുതായ മിർസ കുതിരസവാരിയിലും അമ്പെയ്ത്തിലും പ്രാവീണ്യം നേടി. മണ്ണിലൂടെ കുതിച്ചുപായുന്ന ബക്കി എന്ന ഒരു ഉശിരൻ കുതിരപ്പുറത്തായിരുന്നു അവന്റെ സവാരി. താൻ എയ്ത അമ്പുകളെല്ലാം ഉന്നത്തിൽ തന്നെ കൊള്ളിക്കുവാനുള്ള പ്രാവീണ്യം മിർസ നേടിയിരുന്നു.
സാഹിബയെക്കൂടാതെ മിർസക്ക് ജീവിക്കുവാൻ പറ്റാതായി. അവരുടെ സ്നേഹം പൂത്തുലഞ്ഞു. അവരുടെ ലോകത്ത് അവർ മതിമറന്നു. ഒരിക്കൽ തന്റെ പാഠഭാഗം തെറ്റായി ഉച്ചരിച്ച സാഹിബയെ നേർത്ത വടികൊണ്ട് മൗലവി തല്ലി. ആ നേർത്ത ശിഖരം അവളുടെ ചർമ്മത്തിൽ പൊള്ളിപ്പിടിച്ചു. സ്നേഹത്തിന്റെ നാളുകൾ നീണ്ടുനിന്നില്ല. മിർസയും സാഹിബയും തമ്മിലുള്ള പ്രണയം സാഹിബയുടെ വീട്ടുകാർ അറിയുകയും മിർസയെ സ്വന്തം വീട്ടിലേക്ക് തിരിച്ചയക്കുകയും ചെയ്തു. ഒട്ടും വൈകാതെ തന്നെ അതേ നഗരത്തിലുള്ള താഹിർഖാൻ എന്നയാളുമായി സാഹിബയുടെ കല്ല്യാണം ഉറപ്പിച്ചു. മിർസയില്ലാത്തതിനാൽ ഒരു തടസ്സവും കൂടാതെ സാഹിബയുടെ കല്ല്യാണത്തിനുള്ള ഒരുക്കങ്ങൾ നടന്നു. കർമ്മു എന്നു പേരുള്ള ബ്രാഹ്മണനായ കൂട്ടുകാരൻ വഴി തന്റെ കല്യാണവാർത്ത അവൾ മിർസയെ അറിയിച്ചു. വാർത്ത അറിഞ്ഞ മിർസ തന്നെ തടഞ്ഞ പരിവാരങ്ങളെ വകവെയ്ക്കാതെ പുറപ്പെടുവാൻ തയ്യാറായി. അവന് പോയേ മതിയാവൂ. അവനെ തടയുവാൻ സാധിക്കില്ല എന്ന് മനസ്സിലാക്കിയ മിർസയുടെ അച്ഛൻ അവനോട് ഇങ്ങനെ പറ‍‍‍‍‍ഞ്ഞു "തിരിച്ചു വരുമ്പോൾ സാഹിബ കൂടെ കാണുമെന്ന ഉറപ്പ് വേണം. ഇല്ലെങ്കിൽ അത് നമ്മുടെ അഭിമാനത്തിന് ക്ഷതമേൽപ്പിക്കും. തന്റെ സ്നേഹസാഫല്യത്തിനായി വഞ്ജാൽ അവനെ അനുഗ്രഹിച്ചു.
'വാ എന്റെ ബക്കി' എന്നു പറഞ്ഞ് അവൻ അമ്പും വില്ലുമായി കുതിര പുറത്തു കയറി ഖീവ ഗ്രാമം ലക്ഷ്യമാക്കി നീങ്ങി. കല്യാണ ദിവസം മംഗല്യത്തിന് തൊട്ട് മുൻപ് മിർസ അവിടെ എത്തി ചേർന്നു. സാഹിബ ഇരുന്നിരുന്ന മുറി ആരും അറിയാതെ തുറന്ന് ഉള്ളിൽ പ്രവേശിച്ചു. കടും ചുവന്ന നിറത്തിലുള്ള വസ്ത്രം ധരിച്ചിരുന്ന അവളെ അവൻ തന്റെ വാക്കുകളാൽ പ്രശംസിച്ചു. മൃദുലമായ കൈകൾ മൈലാഞ്ചി ഇട്ടു ചുവന്നിരുന്നു. ഒട്ടും സമയം കളയാതെ അവളെ കൈപിടിച്ച് സുരക്ഷിതമായ ദൂരം എന്ന് തോന്നും വരെ അവളുമായി കുതിരപ്പുറത്ത് പാഞ്ഞു. ക്ഷീണിതനായ അവൻ ഒരു മരത്തിൻ ചുവട്ടിൽ വിശ്രമിച്ചു. അവൾ അവനെ നോക്കിയിരുന്നു.
അതേസമയം, അവളുടെ വീട്ടിൽ, കല്യാണച്ചടങ്ങിനായി വരുവാൻ സാഹിബയോട് അവളുടെ ആങ്ങളമാർ ആവശ്യപ്പെട്ടു. അവളെ കാണാതായതോടെ എന്തോ കുഴപ്പം തോന്നിയ അവർ, പകച്ചു പോയ കല്യാണ ചെറുക്കനും മറ്റ് ആൺ സഹോദരങ്ങളുമൊത്ത് മിർസയ്ക്കും സാഹിബയ്ക്കും വേണ്ടി കുതിരപ്പുറത്ത് യാത്ര തിരിച്ചു. എത്രയും പെട്ടെന്ന് തന്റെ സഹോദരങ്ങൾ തന്നെ തേടി വരുമെന്ന് അവൾ ഭയന്നു. എന്ത് ചെയ്യണമെന്നറിയാതെ അവനെ നോക്കി അവൾ ഇരുന്നു. മിർസയ്ക്കു മുന്നിൽ തന്റെ സഹോദരങ്ങൾ എത്തിയാൽ മിർസയുടെ ധൃതശരങ്ങളാൽ അവരെ വകവരുത്തുമെന്ന് അവൾക്കുറപ്പായിരുന്നു.
തന്റെ സഹോദരങ്ങൾ തന്നിൽ സഹതാപമുൾക്കൊള്ളുമെന്ന് ഉറപ്പിച്ച അവൾ മിർസയുടെ ആവനാഴിയിൽ ഉണ്ടായിരുന്ന കൂർത്ത അമ്പുകൾ രണ്ടായി ഒടിച്ചു. അവളുടെ ഈ ചെയ്തിയാൽ രക്തം ചീന്തില്ല എന്നവൾ ഉറപ്പിച്ചു. പെട്ടെന്ന് സാഹിബയുടെ ജ്യേഷ്ഠൻമാർ ഇരുവരെയും മരത്തിനടിയിൽ കണ്ടു. അവളുടെ ജ്യേഷ്ഠൻ എയ്ത അമ്പ് മിർസയുടെ തൊണ്ടയിൽ ആഴ്ന്നിറങ്ങി. തന്റെ ആവനാഴിയിൽ പരതിയ മിർസയ്ക്ക് ഒടിഞ്ഞ അമ്പിൻകഷ്ണങ്ങളാണ് ലഭിച്ചത്. ഉത്തരത്തിനായി സാഹിബയുടെ മുഖത്ത് നോക്കിനിൽക്കെ തന്റെ വിരിമാറിൽ രണ്ടാമത്തെ അമ്പും തുളച്ചു കയറി. പ്രിയതമനെ വാരിപ്പുണർന്ന സാഹിബ അവനുമൊപ്പം മനം നൊന്ത് ജീവൻവെടിഞ്ഞു.
പഞ്ചാബി സംസ്കാരത്തിൽ
പഞ്ചാബി സംസ്കാരത്തിലെ ജനകീയ പ്രണയ കഥകളിലൊന്നാണ് മിർസ സാഹിബാന്റേത്. ഈ കഥ കേന്ദ്രീകിച്ച് നിരവധി നാടോടിഗാനങ്ങളും നാടകങ്ങളും സിനിമകളും ഉണ്ടായിട്ടുണ്ട്. നൂർജഹാൻ പാടിയ 1982ലെ "മിർസ ജാട്ട്" ചലച്ചിത്രത്തിലെ "മിർസ" എന്ന ഗാനം പ്രശസ്തമാണ്. 2012ൽ പുറത്തിറങ്ങിയ മിർസ - ദ അൺടോൾഡ് സ്റ്റോറി എന്ന സിനിമയുടെ ഉള്ളടക്കം ഈ പ്രണയ കഥയാണ്. 1941ൽ അലം ലോഹാർ എന്ന പഞ്ചാബി ഗായകനാണ് ഈ പ്രണയ കഥ അതീവ ഹൃദ്യമായ ശൈലിയിൽ അൽഗോസ, ചിംത എന്ന ഗായികമാരോടൊപ്പം പാടി പ്രശസ്തമാക്കുന്നത്. 2016ൽ രാകേഷ് ഓം പ്രകാശ് മെഹ്റ പുറത്തിറങ്ങിയ മിർസിയ എന്ന ചലച്ചിത്രമാണ് ഈ ജനുസിലെ അവസാനത്തേത്.
പുറം കണ്ണികൾ
വർഗ്ഗം:പാകിസ്താനി സാഹിത്യം വർഗ്ഗം:പഞ്ചാബി സാഹിത്യം
ദ അൺവെൽകം കമ്പാനിയൻ: എ സ്ട്രീറ്റ് സീൻ ഇൻ കെയ്റോ
പ്രീ-റാഫേലൈറ്റ് ചിത്രകാരനായ ജോൺ വില്യം വാട്ടർഹൗസ് പ്രീ-റാഫേലൈറ്റ് ശൈലിയിൽ ചിത്രീകരിച്ച ഒരു ആദ്യകാല പെയിന്റിംഗ് ആണ് ദ അൺവെൽകം കമ്പാനിയൻ: എ സ്ട്രീറ്റ് സീൻ ഇൻ കെയ്റോ. 1873-ൽ പൂർത്തിയായ ഈ ചിത്രം റോയൽ സൊസൈറ്റി ഓഫ് ബ്രിട്ടീഷ് ആർട്ടിസ്റ്റ് ഗാലറിയിൽ പ്രദർശിപ്പിച്ചു. 1951-ൽ പി. ഓൾഡ്മാൻ അതിനെ ടൗൺലേ ആർട്ട് ഗ്യാലറിയിലേക്ക് സംഭാവന ചെയ്തു. ആൻറണി ഹോബ്സൺ ഈ ചിത്രത്തിൻറെ ശരിയായ പേര് കണ്ടുപിടിക്കുന്നതുവരെ സ്പാനിഷ് ടാംബുരിൻ ഗേൾ എന്ന് ഈ ചിത്രം തെറ്റിദ്ധരിച്ചിരുന്നു. വാട്ടർ ഹൌസ് പിന്നീട് ഇതേ യുവതിയെ തന്നെ ഇതേ വസ്ത്രത്തിൽ വാട്ടർ ഗേൾ എന്ന പേരിൽ മറ്റൊരു ചിത്രത്തിലും ചിത്രീകരിച്ചിരുന്നു.
പ്രീ-റാഫേലൈറ്റ് ശൈലി
1848-ൽ വില്യം ഹോൽമാൻ ഹണ്ട്, ജോൺ എവെറെറ്റ് മില്ലെയ്സ്, ഡാന്റെ ഗബ്രിയേൽ റോസെറ്റി തുടങ്ങിയവർ ചേർന്ന് 1848-ൽ സ്ഥാപിച്ച ഇംഗ്ലീഷ് ചിത്രകാരൻമാരുടെയും കവികളുടെയും കലാകാരന്മാരുടെയും ഒരു സംഘടന ആയിരുന്നു പ്രീ-റാഫേലൈറ്റ് ബ്രദേഴ്സ്. ഇതിലെ കലാകാരന്മാർ വികസിപ്പിച്ച ശൈലിയാണ് പ്രീ-റാഫേലൈറ്റ് ശൈലി. പിന്നീട് മധ്യകാലഘട്ടത്തിൽ റോസെറ്റിയിൽ നിന്ന് പ്രചോദനം ഉൾക്കൊണ്ടുള്ള എഡ്വേർഡ് ബേൺ-ജോൺസ്, ഇരുപതാം നൂറ്റാണ്ടിലെ ജോൺ വില്യം വാട്ടർഹൗസ് പോലുള്ള കലാകാരന്മാരുടെ ഇടയിലേയ്ക്ക് ഈ ശൈലി വ്യാപിപ്പിച്ചു. പ്രീ-റാഫേലൈറ്റ് ശൈലിയിലാണ് ദ അൺവെൽകം കമ്പാനിയൻ: എ സ്ട്രീറ്റ് സീൻ ഇൻ കെയ്റോ ചിത്രീകരിച്ചിരിക്കുന്നത്.
പുറം കണ്ണികൾ
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:ജോൺ വില്യം വാട്ടർഹൗസ് ചിത്രങ്ങൾ
പൈറോക്സിക്കാം
പൈറോക്സിക്കാം(Piroxicam) ഒരു സ്റ്റീറോയിഡല്ലാത്ത ആന്റി ഇൻഫ്ലമാറ്ററി മരുന്നാണ്. non-steroidal anti-inflammatory drug (NSAID). ഇത് ഓക്സിക്കാം ക്ലാസ്സിൽപ്പെട്ടതാണ്. ആർത്രൈറ്റിസ് പോലുള്ള വേദനയുളവാക്കുന്ന വീക്കമുള്ള അവസ്ഥയിലുള്ള ലക്ഷണങ്ങളിൽനിന്നും വിടുതൽ ലഭിക്കാനുള്ള ഔഷധമാണിത്.
പ്രോക്സിക്കാം പ്രോസ്റ്റാഗ്ലാഡിനുകൾ എന്നയിനം വേദനയ്ക്കും സങ്കോചാവസ്ഥയ്ക്കും വീക്കത്തിനും ഇടയാക്കുന്ന ശരീരത്തിൽ ഉത്പാദിപ്പിക്കുന്ന രാസവസ്തുവിന്റെ ഉത്പാദനം തടയുന്നു. ക്യാപ്സ്യൂൾ, ഗുളികകൾ എന്നീ രൂപത്തിൽ മിക്ക രാജ്യങ്ങളിലും ലഭ്യമാണ്. ചിലയിടത്ത് ജെൽ രൂപത്തിലും ഇത് ലഭിക്കും.
ഒമർ ഷരീഫ്
ലോറൻസ് ഓഫ് അറേബ്യ എന്ന വിഘ്യാത ചലച്ചിത്രത്തിലൂടെ അന്താരാഷ്ട്ര പ്രസിദ്ധി നേടിയ ഈജിപ്ഷ്യൻ നടൻ ആണ് ഒമർ ഷരീഫ് (ജനനം: 10 ഏപ്രിൽ 1932). ഡോക്ടർ ഷിവാഗോ, ഫണ്ണി ഗേൾ, ചെ, മക്കെന്നാസ് ഗോൾഡ് തുടങിയവയാണ് ഇദ്ദേഹത്തിൻറെ മറ്റ് പ്രശസ്ത ചിത്രങ്ങൾ. ഒരു തവണ മികച്ച സഹനടനുള്ള അക്കാദമി അവാർഡിന് നാമനിർദ്ദേശ്ശം ചെയ്യപ്പെടുകയും മൂന്ന് തവണ ഗോൾഡൻ ഗ്ലോബ് പുരസ്ക്കാരം വിജയിക്കുകയും ചെയ്തിട്ടുണ്ട്. അഭിനയത്തിനു പുറമെ ലോകമെങ്ങും അറിയപ്പെടുന്ന 'കോൺട്രാക്റ്റ് ബ്രിഡ്ജ്' (ഒരു തരം ചീട്ട് കളി) കളിക്കാരൻ കൂടിയാണ് ഇദ്ദേഹം.
പൈറോക്സിക്കാം
1980ൽ ഫൈസെർ (Pfizer ) എന്ന മരുന്നുനിർമ്മാണ കമ്പനി ഫെൽഡീൻ എന്ന പേരിൽ പുറത്തിറക്കി. 1992ൽ ഇത് ജെനറിക് മരുന്നായി അംഗീകരിക്കപ്പെട്ടു. അങ്ങനെ അത് ലോകവ്യാപകമായി, അനേകം വ്യാപാരനാമങ്ങളിൽ ഇന്നു ലഭ്യമാണ്.
ഒമർ ഷരീഫ്
പുറംകണ്ണികൾ
വർഗ്ഗം:1932-ൽ ജനിച്ചവർ വർഗ്ഗം:ഏപ്രിൽ 10-ന് ജനിച്ചവർ
പൈറോക്സിക്കാം
ഔഷധമായുള്ള ഉപയോഗങ്ങൾ
സന്ധിവാതത്തിനും മറ്റു സന്ധിവീക്കങ്ങൾക്കും വ്യാപകമായി ഉപയോഗിച്ചുവരുന്നു. വേദനാസംഹാരിയെന്നരീതിയിൽ പ്രവർത്തിക്കുന്നു. യൂറോപ്യൻ മെഡിസിൻസ് ഏജൻസി 2007ൽ ഈ ഔഷധത്തെപ്പറ്റി വീണ്ടുവിചാരം നടത്തുകയുണ്ടായി. അതനുസരിച്ച്, ഇതിന്റെ ഉപയോഗം വളരെ ഗുരുതരമായ വീക്കമുള്ള അവസ്ഥയിലേയ്ക്ക് പരിമിതപ്പെടുത്തി. ഈ സാഹചര്യത്തിൽ മാത്രമെ ഇതിന്റെ അപകടാവസ്ഥ കുറയൂ.
ദോഷഫലങ്ങൾ
മറ്റു NSAIDകളെപ്പോലെ ഇതിന്റെ പ്രധാന ദോഷഫലങ്ങൾ ഇവയാണ്: ദഹനവ്യവസ്ഥയുമായി ബന്ധപ്പെട്ട ഓക്കാനം, ആകുലാവസ്ഥ, വയറിളക്കം, ആമാശയ അൾസറും രക്തസ്രാവവും ഇതിന്റെ കൂടെ തലവേദന, ക്ഷീണാവസ്ത, ഉറക്കമില്ലായ്മ, തലകറക്കം, കേൾവിസംബന്ധമായ കുഴപ്പങ്ങൾ(പ്രത്യേകിച്ചും പുറത്തുനിന്നും യാതോരു ശബ്ദസ്രോതസ്സുമില്ലാതിരിന്നാലും ശബ്ദം കേൾക്കുന്ന അവസ്ഥ(tinnitus), ഉയർന്ന രക്തസമ്മർദ്ദം, ഓഡീമ( oedema) എന്ന ശരീര അറകളിൽ ദ്രവം നിറഞ്ഞ് വേദനയുളവാക്കുന്ന അവസ്ഥ, പ്രകാശത്തോടുള്ള അനാവശ്യ പ്രതികരണം, ത്വക്ക് സംബന്ധമായ റിയാക്ഷനുകൾ (അപുർവ്വമായി, സ്റ്റിവെൻസ്-ജോൺസൺ സിൻഡ്രോം ബാഹ്യചർമ്മത്തിഉലുണ്ടാകുന്ന നെക്രോലൈസിസ് (ത്വക്കിന്റെ പുറം പാളിയും ആന്തരപാളിയും തമ്മിൽ പരസ്പരം ബന്ധം വിട്ടുപോകുക), വളരെ അപൂർവ്വമായി, കിഡ്നി കേടുവരുക, പങ്ക്രിയാസ്, കരൾ എന്നിവ നാശോന്മുഖമാകുക, കാഴ്ചാവൈകല്യം, ഇസ്നൊഫിലിയ, അല്വിയോളൈറ്റിസ് തുട്ങ്ങിയ അനേകം ദോഷഫലങ്ങൾ റിപ്പോർട്ട് ചെയ്തിട്ടുണ്ട്. മറ്റു ഈ രൂപത്തിലുള്ള മരുന്നുകളെ അപേക്ഷിച്ച് ഇത് കൂടുതൽ ഗുരുതരമായ പ്രത്യാഘാതങ്ങൾ ദഹനവ്യവസ്ഥയിലും ത്വക്കിലും വരുത്തിവയ്ക്കും. Compared to other NSAIDs it is more prone to causing gastrointestinal disturbances and serious skin reactions.
മച്ബൂസ്
ഗൾഫ്‌ രാജ്യങ്ങളിൽ കഴിക്കുന്ന പ്രധാന ഭക്ഷണങ്ങളിൽ ഒന്നാണ് മച്ബൂസ്. അത്താഴത്തിനും ഉച്ചഭക്ഷണമായും ആണ് ഇത് കഴിക്കുന്നത്‌. ഐക്യ അറബ് എമിറേറ്റുകൾ, ഖത്തർ, കുവൈറ്റ്, ബഹറിൻ എന്നി രാജ്യങ്ങളിൽ ഇതിനെ മച്ബൂസ് എന്നും സൗദി അറേബ്യയിൽ കബ്സ എന്ന് അറിയപ്പെടുന്നു. ആട്, കോഴി, മീൻ എന്നിവ എല്ലാം ഉപയോഗിച്ച് മച്ബൂസ് ഉണ്ടാക്കാം.
കാൻ തോ സർവകലാശാല
വിയറ്റ്നാമിലെ കാൻ തോയിലെ ഒരു സർവ്വകലാശാലയാണ് കാൻ തോ സർവകലാശാല (വിയറ്റ്നാമീസ്: ട്ര Đạ ങ് ọ hầc Cần Thơ). 1966-ൽ സ്ഥാപിതമായ ഇത് ഒരു മൾട്ടിഡിസിപ്ലിനറി സർവ്വകലാശാലയും മെകോംഗ് ഡെൽറ്റയിലെ ഒരു പ്രമുഖ സർവകലാശാലയുമാണ്. വിയറ്റ്നാമിലെ ഒരു പ്രമുഖ കാർഷിക ഗവേഷണ കേന്ദ്രമാണ് കാൻ തോ സർവകലാശാല. കാൻ തോ സർവകലാശാലയിൽ ഒമ്പത് കോളേജുകളും മൂന്ന് ഗവേഷണ സ്ഥാപനങ്ങളുമുണ്ട്.
മച്ബൂസ്
കബ്സ എന്നും അറിയപ്പെടുന്ന ഈ വിഭവത്തിന്റെ ഉത്ഭവം യെമനിൽ നിന്നുമാണെന്നു കരുതപ്പെടുന്നു.
കാൻ തോ സർവകലാശാല
പുറംകണ്ണികൾ
<references group="https://en.ctu.edu.vn/" />
വർഗ്ഗം:വിയറ്റ്നാമിലെ സർവ്വകലാശാലകൾ
കുലുക്കി സർബത്ത്
കുലുക്കി - തെരുവുകളിൽ ലഭിക്കുന്ന കുടിക്കാൻ ഉപയോഗിക്കുന്ന പാനീയം. നാട്ടിൻപുറങ്ങളിലും നഗരങ്ങളിലും ലഭിക്കുന്നു. നാരങ്ങയാണ് പ്രധാന ചേരുവ. കുലുക്കിത്തയ്യാറാക്കുന്നതിനാലാണ് ഇതിന് ഈ പേരു ലഭിച്ചത്.
തയാറാക്കുന്ന വിധം
ഒരു ഗ്ലാസിൽ ഒരു നാരങ്ങയുടെ മൂന്നിലൊന്നു മുറിച്ചിടും. ഒപ്പം ബാക്കി ഭാഗം പിഴിഞ്ഞൊഴിക്കുന്നു. ഗ്ലാസിന്റെ പകുതിയോളം പ്രത്യേകം തയ്യാറാക്കിയ ലായനി ഒഴിക്കുന്നു. ഗ്ലാസിലെ വെള്ളം ഏകദേശം നറഞ്ഞു വരുന്ന വരെ ഐസിടുന്നു. പിന്നീട് ഈ ഗ്ലാസിനെ ഒരു സ്റ്റീൽ ഗ്ലാസിനകത്തേക്ക് വായ ഭാഗം പ്രവേശിപ്പിച്ചു വെക്കുന്നു. ഈ ഗ്ലാസുകൾ പരസ്പരം വെള്ളം പുറത്തുപോകാതെ അമർത്തിപ്പിടിച്ച് ശക്തിയായി മുകളിലേക്കും താഴേക്കും കുലുക്കുന്നു. ഇതു കുടിക്കാൻ ഉപയോഗിക്കുന്നു.
അവലംബം
വർഗ്ഗം:പാനീയങ്ങൾ
ട്രാൻസ്-കാസ്പിയൻ റെയിൽവേ
ട്രാൻസ്-കാസ്പിയൻ റെയിൽവേ (സെൻ‌ട്രൽ ഏഷ്യൻ റെയിൽ‌വേ, Среднеазиатская железная дорога ) പടിഞ്ഞാറൻ മധ്യേഷ്യയിലെ ഒട്ടു മിക്ക ഭാഗങ്ങളിലൂടെയും കടന്ന് സിൽക്ക് റോഡ് പാത പിന്തുടരുന്ന ഒരു റെയിൽ‌വേയാണ്. പത്തൊൻപതാം നൂറ്റാണ്ടിൽ മധ്യേഷ്യയിലേക്കുള്ള വ്യാപന കാലത്ത് റഷ്യൻ സാമ്രാജ്യമാണ് ഇത് പണികഴിപ്പിച്ചത്. ഖോകാന്ദിലെ റഷ്യൻ അധിനിവേശത്തെത്തുടർന്ന് 1879 ലാണ് റെയിൽവേയുടെ നിർമ്മാണം ആരംഭിച്ചത്. റഷ്യൻ സാമ്രാജ്യത്വ സൈന്യത്തിന്റെ ഭരണത്തിനെതിരായ പ്രാദേശിക ചെറുത്തുനിൽപ്പുകളെ സൈനിക നടപടികളിലൂടെ സുഗമമാക്കുകയെന്ന ലക്ഷ്യമായിരുന്നു ഇതിന്റെ നിർമ്മാണത്തിലൂടെ ലക്ഷ്യംവച്ചത്. എന്നിരുന്നാലും, കർസൺ പ്രഭു റെയിൽ‌വേ സന്ദർശിച്ചപ്പോൾ, അതിന്റെ പ്രാധാന്യം പ്രാദേശിക സൈനിക നിയന്ത്രണത്തേക്കാളുപരിയാണെന്നും ഏഷ്യയിലെ ബ്രിട്ടീഷ് താൽപ്പര്യങ്ങൾക്ക് ഭീഷണിയാണെന്നും അഭിപ്രായപ്പെട്ടിരുന്നു.
നിർമ്മാണം
ജനറൽ മിഖായേൽ സ്കോബെലേവിന്റെ നേതൃത്വത്തിൻ കീഴിൽ റഷ്യ ട്രാൻസ്കാസ്പിയ പിടിച്ചടക്കിയതുമായി ബന്ധപ്പെട്ടാണ് 1879 ൽ ഗൈസിലാർബാറ്റിലേക്കുള്ള ഒരു നാരോ ഗേജ് റെയിൽവേയുടെ നിർമ്മാണം ആരംഭിച്ചത്. അഞ്ച് അടിയുള്ള റഷ്യൻ ഗേജിലേക്ക് ഇത് അതിവേഗം പരിവർത്തനം ചെയ്യപ്പെടുകയും അഷ്കാബാദിലേക്കും മെർവിലേക്കും (ആധുനിക മേരി) 1886 ൽ ജനറൽ മൈക്കൽ നിക്കോളെവിച്ച് അനെൻകോഫിന്റെ കീഴിൽ നിർമ്മാണം പൂർത്തിയാക്കപ്പെടുകയും ചെയ്തു. യഥാർത്ഥത്തിൽ ഈ റെയിൽപാത ആരംഭിച്ചത് കാസ്പിയൻ കടലിലെ ഉസുൻ-അഡയിൽ നിന്നാണെങ്കിലും ടെർമിനസ് പിന്നീട് വടക്ക് ക്രാസ്നോവോഡ്സ്കിലെ തുറമുഖത്തേക്ക് മാറ്റി. 1888-ൽ ബുഖാറ വഴി റെയിൽ‌വേ സമർ‌ഖണ്ഡിലെത്തുകയും ഇവിടെ 10 വർഷങ്ങൾ നിർമ്മാണം മുടങ്ങിക്കിടന്നതിനുശേഷം 1898-ൽ താഷ്‌കന്റിലേക്കും ആൻ‌ഡിജാനിലേക്കും ഇതിന്റെ നിർമ്മാണം വ്യാപിപ്പിക്കപ്പെട്ടു. 1901 വരെ ഓക്‌സസിലെ (അമു-ദര്യ) സ്ഥിരമായ പാലം പൂർ‌ത്തിയായില്ല എന്നതിനാൽ അതുവരെ തീവണ്ടികൾ പലപ്പോഴും വെള്ളപ്പൊക്കത്തിൽ കേടുപാടുകൾ സംഭവിക്കാറുള്ള ഒരു ബലഹീനമായ മരപ്പാലത്തിലൂടെ ഓടിയിരുന്നു. 1905 ന്റെ തുടക്കത്തിൽത്തന്നെ, കാസ്പിയൻ കടലിനു കുറുകെ ക്രാസ്നോവ്സ്കിൽ നിന്ന് അസർബൈജാനിലെ ബാക്കുവിലേക്കുള്ള ഒരു ട്രെയിൻ-ഫെറി സർവ്വീസ് ഉണ്ടായിരുന്നു. ട്രാൻസ്കാസ്പിയൻ സൈനിക റെയിൽ‌വേയെ മറ്റ് റഷ്യൻ, യൂറോപ്യൻ റെയിൽ‌വേകളുടെ ശൃംഖലയുമായി ബന്ധിപ്പിക്കുന്ന താഷ്‌കൻറ് റെയിൽ‌വേ 1906 ൽ പൂർ‌ത്തിയായി.
വിപ്ലവവും ആഭ്യന്തരയുദ്ധവും
അക്കാലത്ത് ഈ പ്രദേശത്തെ ഏറ്റവും പ്രധാനപ്പെട്ട ആശയവിനിമയ മാർഗ്ഗം റെയിൽ‌വേയായിരുന്നു. റഷ്യൻ വിപ്ലവകാലത്ത് റെയിൽ‌വേയിലെ തൊഴിലാളികൾ പ്രധാന പ്രവർത്തകരായി. 1917 മാർച്ച് 2 ന് മുപ്പത്തിയഞ്ച് റെയിൽ‌വേ തൊഴിലാളികൾ ചേർന്ന് താഷ്കന്റ് സോവിയറ്റ് എന്ന സംഘടന സ്ഥാപിച്ചു. റെയിൽ‌വേയുടെ ഭരണം അഷ്കാബാദിൽ നിന്ന് മാറ്റണമെന്ന് അവർ ഉത്തരവിടുകയും ജനപ്രീതിയില്ലാത്ത ഒരു നീക്കമായി ഗവൺമെന്റ്‌ വകുപ്പധികാരി ഫ്രോലോവിനെ ആ നഗരത്തിലേക്ക് അയക്കുകയും ചെയ്തു. റെയിൽ‌വേയുടെ പടിഞ്ഞാറെ അറ്റത്തുള്ള തൊഴിലാളികൾ ബോൾ‌ഷെവിക് അധിഷ്ഠിത താഷ്‌കന്റിൽ നിന്ന് പിരിഞ്ഞുപോകുകയും 1918 ജൂലൈ 14 ന് അഷ്കാബാദ് എക്സിക്യൂട്ടീവ് കമ്മിറ്റി രൂപീകരിക്കുകയും ചെയ്തു.